2 Myghternedh23 ABK\n4An myghtern a worhemmynnis dhe Hilkia an arghoferyas, ha'n isarghoferyas,23:4 isarghoferyas : Ow siwya an Targum. ha gwithysi an treudhow, may trollens mes a dempel an ARLOEDH oll an daffar a veu gwrys rag Baal, ha rag Ashera, ha rag oll lu an nev; ev a's loskas a-ves dhe Yerusalem yn gwelyow Kidron, ha doen aga lusu dhe Bethel. 5Ev a bellhas an oferysi bagan apoyntys gans myghternedh Yuda dhe leski sakrifisow y'n tylleryow ughel yn sitys Yuda ha kyrghynn Yerusalem; hag ynwedh an re a offrynna sakrifisow dhe Baal, dhe'n howl, dhe'n loer, dhe arwoedhyow an stergylgh ha dhe oll lu an nev. 6Ev a gemmeras an Ashera dhiworth chi an ARLOEDH a-ves dhe Yerusalem, dhe nans Kidron, ha'y leski yn nans Kidron, ha'y brewi dhe dhoust ha tewlel hy doust war ynkleudhva an werin. 7Ev a dorras dhe'n leur chiow an horys-tempel worow esa yn chi an ARLOEDH, le mayth esa an benynes ow kwia dillas rag Ashera. 8Ev a dhros oll an oferysi yn-mes a sitys Yuda, ha defola an tylleryow ughel may losksa an oferysi sakrifisow, dhiworth Geba bys Beer-sheba; ev a dorras dhe'n leur tylleryow ughel an yetow esa orth entrans yet Yoshua, governour an sita, esa a'n kledh orth yet an sita. 9Byttegyns ny dho oferysi an tylleryow ughel bys yn alter an ARLOEDH yn Yerusalem, mes i a dhybri an bara heb goell yn mysk aga brederedh. 10Ev a dhefolas Tofeth usi yn nans Ben-hinnom, ma na wrella denvyth dhe vab po dhe vyrgh tremena dre dan avel offrynn dhe Molek. 11Ev a bellhas an vergh re rosa myghternedh Yuda yn enor a'n howl, orth entrans chi an ARLOEDH, ryb chambour Nathan-melek an spadhesik, esa y'n portal; hag ev a loskas charettow an howl gans tan. 12An myghtern a dorras dhe'n dor an alteryow war an to ryb chambour gwarthav Ahaz gwrys gans myghternedh Yuda, ha'n alteryow gwrys gans Manasse yn dew glos chi an ARLOEDH; ev a's tennas dhe'n leur ha'ga brewi dhe dhoust ha tewlel aga doust yn nans Kidron. 13An myghtern a dhefolas an tylleryow ughel a'n est dhe Yerusalem, a'n soth dhe venydh an Distruyans, drehevys gans Solomon myghtern Ysrael rag Ashtoreth, mostedhes an Sidonysi, rag Kemosh, mostedhes Moab, ha rag Milkom, mostedhes an Ammonysi. 14Ev a vrewis an peulveyn, ha treghi dhe'n dowr an Asherim, ha lenwel aga thylleryow a eskern denel.\n15Ynwedh ev a dennas dhe'n dor an alter yn Bethel, an tyller ughel gwrys gans Yeroboam mab Nebat, a wrug dhe Ysrael pegha, an alter na hag ynwedh an tyller ughel. Ev a loskas an tyller ughel, orth y vrewi dhe dhoust; ynwedh ev a loskas an Ashera. 16Yosia a dreylyas ha gweles an bedhow esa ena war an vre, hag ev a dhannvonas tus dhe gemmeres an eskern dhiworth an bedhow ha'ga leski war an alter ha'y defola, herwydh ger an ARLOEDH kewsys gans gour Duw, a dharganas an taklow ma. 17Ev a wovynnas, ‘Pyth yw an men-kov a welav?’ Gwer an sita a leveris dhodho, ‘Bedh an profoes a dheuth dhiworth Yuda neb a dharganas an taklow ma re wrussys erbynn an alter yn Bethel’. 18Ev a leveris, ‘Gesiwgh e dhe bowes; na ankresyes denvyth y eskern’. Ytho i a asas y eskern, war-barth gans eskern an profoes a dheuth dhiworth Samaria. 19Yosia a removas ynwedh chiow an tylleryow ughel esa yn sitys Samaria, gwrys gans myghternedh Ysrael, ow provokya sorr an ARLOEDH; ev a wrug dhedha kepar dell wrussa yn Bethel. 20Ev a ladhas war an alteryow oll oferysi an tylleryow ughel esa ena, ha leski eskern denel warnedha. Ena ev a dhehwelis dhe Yerusalem.


Gorseth Kernow: Newodhow Kens 2008\nNowodhow Kens 2008\nKescusulyans menestrouthy Kernow\nYth esa deth mur y vry a venestrouthy Kernewek a ve arayes gans an Orseth dhe Lanhydrek.\nWeryson Holyer an Gof 2009\nYma galow profyansow rag Weryson bledhennek an Orseth ma ha comprehendys ynno seyth kensa ran, ha deu weryson brassa dres oll rag dyllans mur y roweth dhe Gernow po themys Kernewek dres an vledhen 2008 yn unyk.\nMenystror, Gorseth Kernow\nMenystror, Mab Sen Kolomm.\nVideo: Newodhow Yn Kernewek\nRag newodhow yn Kernewek clykkya omma mar plek. (Pellwolok Gernewek 4)\nGol Fylm Kernewek 2008\nFylmys yeth Kernewek yu moy a vry lemmyn. Denzil Monk, Caderyer Kesva an Gol, a gescows tuchya hemma war vydeo.\nClykkya omma mar plek\nYma whans Matttew Clarke pubonan dhe weres Radyo an Gernewegva gans y danvon sonskrifow ha dres oll dhe woslowes orto. Ragon an dowlen vryntyn na yw ober poes rak agan tavas ny, ha ny a vyn pup kerneweger oll dh'y scodhya. Radyo an Gernewegva gans Matthi Clarke! - http://www.radyo.kernewegva.com\nGorseth Kernow - An Orseth Ygor dhe Logh,\n6es Mys Gwyngala 2008\nGorseth Kernow a wruk synsy hy solempnyta bledhennek dhe Logh hevleny. Rag scuesennow moy ha manylyon pella clykkya omma mar plek\nKesstryvyansow 2009 ow mos yn-rak\nYma ow pesya yn ur ma kesstryvyansow an Orseth Kernow 2009. Yma classow rak tus a os ha fleghes yn bardhonyeth,yeth plen, studhyansow Kernewek, ylow (yn Sawsnek po Kernewek) creft ha skesenyeth.\nY hyllyr cafos manylyon lun ha rewlys rak entra war an wyasva ma. An dethyow degea yu 31ans a vys Merth ha'n pewasow a vyth res gans an Barth Mur dhe'n Orseth ygor dhe Saltash/Essa war an kensa de Sadorn yn mys Gwyngala 2009.\nSeneth Manow re dhellos cuntellyans stampys Ynterkeltek, hag yma'n 20p talvesygeth rag Kernow. Rag manylyon pella www.iompost.com\nDyworth Kernow dhe Mexico\nVanessa Moyle (Trevesiges) Scryvynyas Kesstrvyansow an Orseth a wruk vysytya Mexico yn mys Gortheren 2008 rag an lufnosans chartours kerensa hag an gevellyans Cambron ha Resruth gans an trevow gonys sten Pachua ha Real del Monte yn Stat Hildago.\nYth esa roweth bras gans stenoryon Gernewek ena. Y a wruk dallath an Wheldro Dhywysyansek gans jynys Trevithick hag a formyas an trevow ha randyr ader dro a welyn ny hedhyu.\nRag scuesennow moy ha manylyon pella clykkya omma mar plek\nEsethvos Kenethlek Kembry dhe Gerdydh, Mys Est 2008.\nCannasow Keltek : Cleth dhe dhygow:\nO’r Wladfa (Patagonia) : Esyllt Nest ac Arie Bryn Crwn\nO Gernyw (Kernow) : Scryvynyades, Skogynn Pryv ha Kaswydh\nO Lydaw (Breten Vyghan) : Per-Vari ha Édith\nYth esa cannasow Kernow, Breten Vyghan, Alban, Ywerdhon, Ynys Manow hag Y Wladva (Patagonia) dynerghys dhe’n Esethvos Kenethlek ages gwestyon a’n Orseth Gembra dres peswar deth dhe Gerdydh.\nRag Kernow yth o Skogynn Pryv, Mentenor an Ertach, ha Kaswydh a junyas an Geltyon erel war ves an Esethvos yn un rejoycya’n Yeth Kembrek ha hy honesygeth hy honen, hag ynweth yn agan ertach Keltek rennys.\nCannasow Y Wladva a wrug an areth yn Kembrek gans pos lef nebes Spaynek dhe wormola tom dhyworth an gleworyon ena. Curun an Prydyth o grontyes dhe Hywel Griffiths, hag an Medal rak lyen yn yeth plen dh’agan Cowethes Mererid Hopwood esa’n kensa benen dhe waynya ha’n Gurun, ha’n Gadar ha’n Medal Yeth Plen, yn certan sur nebonen hag y tal dhyn ny myras orty.\nSolempnyta an Cledha : Cleth dhe dhygow : Mererid, The Archdruid, Édith.\nWar dorn agan dewetha prys an Vretonyon hag an Gembryon a wrug performya an solempnyta Junyans an dhyw hanter gledha dhe styrya unsys ter an Geltyon\nYth esa agan barth ny Tim Saunders ( Bardh an Werin) enorys ha gwrys Drewyth an Orseth Gembra yndan an hanow Teimoth ap Harri, plesour o dh'y gesvetya ha kesclappya warbarth yn Kernewek ha goslowes orto ef ow keskewsel yn freth gans an cannasow erel y'ga yethow aga honen y.\nYma’n solemptnyty ordenys ena rak nyver bras a dus hag ordenys pur yn ta ynweth ha gans dynyta, revrons ha neb un lowender, marthys yu dhe weles unsys an Orseth h’an Weryn ena, ha dhe glewes orth an yeth Kembrek yn pup le oll.\nAn Scryvyades a worras:\nYnweth an Arghdrewyth, Dic Jones, a junnyas Mererid hag Edith orth gorholeth Per -Vari. an Drewyth Mur, nep a wovynnas rag synsyans junnyans cledha deublek, rag; "ef re bya tybyans an Vretonyon dhe grondya solempnyta cledha an 'dheu-hanter', rag solempnya an Colm Keltek, ha'n dystrypyans, herwyth an batel Sen Cast yn 1758, avel syn sconyans dhe batelyas erbyn an Kembryon".\nGol an Oriant 2008\nYth esa an Kernowyon dhe Wol an Oriant, Breten Vyghan, hevleny gans Neil Plummer ha Beatrice Kerno. Yntra taclow erel, yth esa blas an yeth Kernewek pub myttyn dyskys gans Polin Prys ha Gari Retallick, ha kefrys, lyvrow dhe brena yndan hanow MAGA.\nRak manylyon pella clykkya omma.\nGoursez Breizh a ve synsys hevleny yn pow tek ogas dhe Arzano. Hom o an kensa ledys gans an Drewyth Mur noweth, Per Vari Kerlo’ch ( Morgan).\nGwenenen ha Robert, hy gour, a dhyerbynas Cannasow dyworth Kembry, ha’ga gwrageth, yn Ostel dhe Bont Aven rag gorthewer cowethus ha ternos, De Sul an 13a Mys Gorthewer, puponen a omguntellas yn tyller may’ma fenten, prasow ha cosow rag an solempnyta. Yn gwella prys, yth esa Cares Awgrym ha’y gour,Les, war dhegolyow y'n randyr hag y teth hy rag kemeres ran yn solempnyta.\nMorgan a ledyas an gwythresow, gweresys gans sodhogyon an Orseth, war ven yn cres an pras, gans bush bras lowr a scodhyoryon a-ves an kylgh. Dres an ceremony, dyskyblon ha ysyly noweth an Orseth a ve degemerys, ha Cares Awgrym a dhegy hanter cledha dhe vos junnys dhe hanter cledha degys gans esel Goursez Breizh yn arweth kerensa ynter an dhyw vro.\nWosa an arethow yn kylgh, ysyly an Orseth eth yn mes an kylgh rag lenna lyther dhe’n Academy Frynkek, drefen y dhe dhasleverel agensow “Yeth an Republyk yu Frynkek hepken”, hep gul vry a’n yethow erel kewsys y’n vro. Goursez Breizh a gofhas y’n lyther try scryfor a vry nep re ros omach dhe davas ha gonesegeth Vretonek: Alphonse de Lamartine, Hersart de la Villemarque hag Auguste Brizeux. Yndella, y a wovyn orth an Academy Frynkek dhe wul an keth henna ha dhe aswon an tavas Vretonek kepar del aswonons an tavas Frynkek, herwyth an penrewlys: Kehevalder, Rythsys,ha Bredereth. Scryfys yndan hanow an Drewyth Mur yu.\nLy splan a-wosa a ve parusys gans scodhyer Goursez Breizh dres mur a vledhynnow. Ef a sonas accordyon dhe ledya aberveth yn stevel hogh dyen ha’n Orseth re rosa lywyans dhodho dh’ aswon gras dhodho. Yn gorthewer yth esa kynyaf hegar rag an Cannasow gans sodhogyon an Orseth yn bosty ogas dhe’n Avon dhe Bont Aven. Deth bryntyn, murastawhy, Per Vari ha Sodhogyon an Orseth.\n80 bledhen hag ow tevy whath\nHem yu an lyver ha scryfer ha puponen re be ow cortos ragtho. Rag manylyon pella clykkya omma mar plek.\nY hyllyr gweles pewasow Consel an Orseth 2008 omma, clykkya mar plek.\nByrth Noweth 2008\nRag rol Byrth noweth dhe'n Orseth Logh clykkya omma mar plek\nByrth a ve omwelys dhe Radio Gernewegva\nYn seythenow dewetha lyes Sodhak an Orseth ha Barth re be omwelys abarth Radio Gernewegva. Rag manylyon a'n programys Kernewek noweth dhe'n Gesrosweyth, clykkya omma mar plek.\nYma Drewyth Mur Noweth dhe Orseth Vreton Vyghan. Per Vari Kerloc'h yu 56 bloth hag appoyntyes yu rag bewnans. Rewler nanyl ughel po ysel ha cannas kesunyansow gans 'La Poste' yu. Ef yu cowser Bretonek genesyk ha cowser Kernewek freth.\nA-dhewedhes yth esa erthygel yn Sawsnek a wruk styrya wosa 2 vledhen avel dyskybel, y hyllyr dos ha bos Ovyth, Barth, po Drewyth kepar hag yn Kembry. Hem yu dyffrans dhe Orseth Kernow may 'ma gensy un ordyr, Bardhow, ha Barth Mur nep yu dhewysys rag termyn 3 bledhen unwyth yn unyk. Yma dhe Oursez Breiz ysly nep yu Crystyon, Yedhowek, po dydhewyth. Y a wra predery bos puponen trygys yn Breten Vyghan Bretonek.\nRag manylyon pella clykkya govynadow orth mar plek - enquiries@gorsethkernow.org.uk.\nGorseth Kernow 1928 - 2008\nDe Sadorn 6ves mys Gwyngala 2008. Park Gwary Barvyan, Forth Barvyan, Logh.\nCuntellyans Byrth Kernow hevleny a wra wharfos yn Logh. Attendyans Poblek yu hep cost ha dynerghys. Y hyllyr gweles manylyon an Solempnyta ha wharfosow usy orth y sco dhya dre glykkya war an kevren a sew. Clykkya omma.\nAn Orseth A Dheryf Gwaynyoryon Kesstryvyansow rak 2008\nY hyllyr gweles sewyansow rak an classow Tevysogyon ha Fleghes dre glykkya war an kevren a sew, gwaynyoryon 2008.\nGolok Dres Dysplegyansow Tavas 2007-2008\nJori Ansell/Caradok a ros y dheryvas dhe'n CKB Gorseth degeas mys Metheven 2008. Rag manylyon clykkya omma mar plek.\nByrth Bretonek aberth yn Resekva an Yeth\ncleth dhe dhygow Didier Bonfils, Per Vari Kerloc'h, Serge Cariou, Véronique Bolzer, Catherine Batton, Elizabeth Kerloc'h, Edith Guingueno.\nYsyly ha dyskyblon Goursez Breizh a wruk scodhya an Redadeg po resekva bellder hyr dhe scodhya Bretonek ha'n scolyow mayn Bretonek.\nPer Vari a worras yn geryow y rassys dhe Gernow rag hy scodhyans. "E barzh ar brezhoneg e kredomp, evit ar brezhoneg e redomp!" (A barth Bretonek a grysyn ny, rag Bretonek a resyn ny!)\nYth esa banerow Kernewek a bup sort dhe wolowy an resekva\nYth esa deu resor fleghes gwyn Ann Trevenen Jenkin (Bryallen).\nYth esa scodhyans a Gernow sum 1050 Euros hag a dheth adhyworth Gorseth Kernow, an Guntelles Keltek ha Kesunyans Keltek, ha lyes den unyk kefrys.\nY hyllyr gweles cansow moy scuesennow dhe'n wyasva Ar Redadeg.\nAr Redadeg video\nGwarnyans An Orseth dhe Logh\nYth esa deth howlek, ha dynargh tom a-dhyworth an Mer Ron Overd, ha para a'n le freth o tythy an solempnyta dhe'n 26ans mys Ebrel. An Barth Mur ha moy es 50 Barth a gerdhas dre Logh ha Porth Byghan dhe warnya nessa Cuntellyans Byrth Gorseth Kernow dhe Logh 6es mys Gwyngala 2008.\nY hyllyr gweles vydeo cot gans clykkya omma, ha DVD 25 mynysen a'n Gwarnyans dhe gafos dhyworth an Orseth. Manylyon dhyworth govynnadow enquiries@gorsethkernow.org.uk\nCrespoyntyans Wor' Tu Ma Logh: Yma'n Orseth deweth seythen Dewhelans ha lyes Barth a wra myras orth gwyasva Cowethas Kernow Goth Logh. http://looeoldcornwallsoc.com\nPorthya a geslowenhes Dewhelans Mys Me yn forth hengovek drefen bos gwryth an hengof-ma yn newlennow a dermyn. An Geltyon y'n termyn us passyes a wruk solempnyta Beltane: Cala Me. Trevesygyon Porthya a wruk dhe dhasvewa an Gol wosa cusul a bobel gottha.\nYth esa Barth Mur ha Cannas Barth Mur ena rag omjunya gans Mer an Dre ha Caderyor Consel Penwyth yn un tewys (gans mur a galetter!) Myghternes Me, Myghtern Me, Pensevyges Me ha Pensevyk Me, ha jujjya an Gwelyny Me, hag a-wosa mos y'n Keskerth splan.\nVysytyans Gans Scryvynyades An Orseth Dhe Australya\nAn guntellyans Bardhek ha Degol Kernewek dhe Vallarat a ve wharfos brassa rag Scryvynyades an Orseth dre hy vysytyans der an vys dhe Gowethasow Kernewek dhe Australya yn mys Merth 2008. Rag scuesennow moy clykkya omma mar plek.\nHem yu DVD 55 mynysen a Obby Oss Landwedhenek, Feryow Hellys, Omdowl Kernewek, Deth Trevythyk (Cambron), Hurlya (Sen Colom), Deth Murdoch (Resruth) An Gof (Lanhevran), ha Marghogeth Bosvenegh.\nCost yu £7 gans £1 lytherdoll yn Wlascor Unys. Gwres gans Susan Davey/Cares Enevales hag y'n format PAL Europek. An prow dhe'n Orseth heb mar.\nRag deryvadow pella an pyth usy ynno hag ordena tuchya orth Govynnadow\nGorseth Kernow a orden Menystror\nAn 6es Mys Me, Colin Roberts a dhalleth y soth avel Menystror ran-termyn dhe Orseth Kernow.Colin a wre obery avel Ugh – Menystror yn Australy hag yma dhodhoGwarak Avonsys yn Menystrans-Negys. Skentyl yn IT yu ef, ytho, del waytyons, y hyl stremlynya agan ordnys hag obery gans agan tus a’ga both aga honen dhe vos yn rak. Colin yu Kernow stowt, Barth Mab Sen Kolumm , ha scodhya Gonysygeth Kernow hag Omdowl Kernewek tan y golon a wra.\nTrist on-ni dhe glywes Ray Edwards (Map Mercya) bos marow. Ef o den jentyl ha skiansek, skryfer da hag oberor a vri rag an taves, kens oll gans 'Kernewek dre lyther'. Yth aswonyn gras awos y vywnans.\nRak manylyon pella clykkya omma\nPand’ra gul an Barth Mur?\nBewnans rag an Barth Mur yu bysy mes mur y vern. Un dra yu pur dha yn y gever yu chons dh’omvettya gans kemmys a dus, a bup os ha tus a bup le hag a bup eghen. Yn kensa, res yu dhodho bos Caderyor a guntellesow an Consel, hag attendya kenyver cuntellesow a’n seyth kessedhek del yu hewul. Yma solempnyta Gorseth Kernow dhe ledya. Dres henna, lyes darfos kemeneth a wovyn orth an Barth Mur bos ena, dres eghen dhe Wolwyth Pyran, mes ynweth an re avel Gol Montol ha Degol Por’Ya. Consels ha kesvaow, dres eghen mar pe elven a wonesegeth, a wovyn orth cannas an Orseth dhe gemeres ran ynna magata, yn fenough hom yu an Barth Mur. Bagasow a dhervyn arethow war destennow kernewek, ha, wosteweth mes nyns yu an lyha, yma chons dhe vysytya Henath a Gernowyon tramor, ha Kendyrewy Geltek yn Kembra hag yn Breten Vyghan.\nYma "Dynargh" war bup Forth\na-gleth bys dhe dhyghow: Conslers an Pow Joyce Mepsted & Bryan Preston, Barth Mur Gwenenen,\nRewler an Pons David List, Consler an Pow ha Barth Bert Biscoe\nNewodhow Splan! Oteweth, yma gallos dhe bobel Gernewek leverel y'ga yeth aga honen - KERNOW agas dynergh war bup an 10 forth entrans, ha'n Pons Tamer ynweth.\nOberoryon an Fordhow Kernow ow trehevel an arweth noweth dhe Bons Tamer gans goth.\nAndrew Hick, Rewler ha'y vagas ynjynoryon a allas gorfenna an ober yn splander an howl, par del yu dysquedhys dhe'n yn scuesennow splan ma. Dre an ober 'lyes huny esa owth usya an forth kerth war dros a hedhas dhe wovyn pyth yu an arwethow ha'n styr dhe'n ran Genewek'.\nAbarth an Barth Mur, Gwenenen, ha Consel an Orseth, Scryvynyades hep gober an enor, Mentenor a'n Ertach re sewyas bry an arwedhyow Kernewek dhe Gernow - hag ass yu y splan - gwel bryntyn dhe Bons Tamer yn certan - kynth esa deth tewl.\nKeryer ha Carrek re dhrehedhas moy es 250 arweth fordhyow dewyethek. An re ma yu nampythow yn le tra aral, whel pupteth oll, po forth noweth ha nag us moy cost dhedha.\nKehelland - Kelly Henlan\nDegol Kernewek Ballarat mys Merth 2008\nHem yu kevren scuesen a'n 31 Barth (27 dyworth Australya ha 4 dyworth Kernow) nep eth dhe'n Cuntellyans Australyan de Sadorn 15 ves mys Merth dhe Brown Hill, Ballarat, Australya - der an Degol Kernewek Vyctoryan.\nYma Scryvynyades an Orseth Babara Shaw a gleth pell, ha'n hembrynkyas Peter Trevorrow dhe'n dyghow pell.\nHem yu lu dhe'n Byrth ( ow nowedhy lemmyn) an Orseth Kernow dhe'n folen wy Australya dhe:\nY hyllyr gwelas video dhe "You Tube" a ran Gonys Kernewek dhe Eglos Stret Neill dre glykkya omma.\nNewodhow Dyworth Gorseth Kernow\nadro dhe "Culture South West"\nGorseth Kernow re synsys aga huntellyans gortys soladheth gans Peter Boyden ha Pippa Warin a “Culture South West.” Y re wruk agan afydhya na vyth Kernow rannys rag tewlel towl a wonesegeth. Aga devar yu cafos kemmys arghasow del yllons dyworth Brussells ha Westminster ha wosa hemma dhe vos kefys, yma chons da ran a’n arghasow-ma a wra mos dhe wharfosow genesyk a wonesegeth Kernow.\nGwenc'hlan Ar Skouezeg 5es Drewyth Mur an Orseth Vretonek a verwys an 6es mys Whevrer 2008 dhe Vrasparts.\nEf a verwys yn cosel y'n pow a woles gwedhen avallow hag bonny ughelvar. Yth o ef 78 bloth.\nEf re be dhe ben an Orseth aban 1980. Ganso hembrynkys, an Orseth a dheth ha bos "An Bredereth a Dhrewydhyon, Byrth, hag Ovydhyon dhe Vreton Vyghan" yn geryow erel Gwenc'hlan a wruk chanjyans bras y'n spyrys y gowethas drewydhek.\nEf a scodhyas an scos a gwyryow denyl hag yth esa erbyn hylegyeth mar avel 1988, ow teryvas scothyans an Orseth dhe'n Deryvas Yn Pup Le a Wyryow Denyl 1948.\nEf o scryfer mur y ascor y'n dyskybleth Bretonek hag yma onen y dyllans an dewetha, tyr lyver adro an ystory Drewydhyon ha skyans Bretonek dres an osow.\nRa vo gwenn e ved en tu all d’ar mor don!\n(Re bo gwyn y vys yn tu aral an mor down!)\nAn Gernow a geryn\nLibby Luke dyworth Melbourne re ascorras DVD gans dyspletyans slynkys a skesennow teg a Gernow. Yth yu trubyt dh'agan ertach Kernewek dyworth agan kestrevesygyon yn Australya. Y'n RU yma Gorseth Kernow, neb a wra degemeres an gwayn oll, orth y gevranna.\nCafadow rag £4 gans £1 fardella ha postya. Clykkya omma.


Compare Bible readings for Ekklesiastes 6 in the ABK and the GNB - Bible Society\nNy yll Sewena Lenwel Enev Mab-den\n1Yma happ drog arall re welis yn-dann an howl, ha meur yw y boester war vab-den. 2Duw a re dhe wour rychys ha pythow hag enor ha ny fyll dh'y enev travyth yw hwansek dhodho, mes ny re Duw dhodho an galloes dhe dhybri a'n frut a'y lavur, mes estren a'n deber. Hemm yw euveredh ha kleves ankensi. 3Kyn tineyttho gour kans flogh ha bewa lies blydhen, kyn fewo hirneth mes ny yll ev bos lenwys gans y siwena, kyn na vo bedh dhodho, my a lavarsa, flogh genys marow yw feusikka agesso. 4Rag ev a dheu der euveredh, ha'y hanow yw kudhys yn tewlder; 5kyn na welas nevra golow an howl, na ny wodhva travyth, hwath ev a'n jeves moy powes ages an den na. 6Kyn hwrella ev bewa diwweyth mil vlydhen, nyns yw ev lowen yn y siwena. A nyns a pubonan dhe'n keth tyller?\n7Oll an lavur a dhen yw rag lenwel y anow, mes nyns yw y enev lenwys nevra. 8Ytho pandr'a gyv an den fur moy es an den foll? Ha pandr'a gyv an boghosek dre wodhvos bewa? 9Gwell yw bos lowen gans an taklow a yll gweles an dhewlagas, ages an golonn dhe hwansa moy. An hireth ma yw euveredh ha chasya war-lergh an gwyns.\n10Dhe'n dra a veu kyns, hanow a veu res seulabrys. Y hwodhor pandr'yw mab-den. Ny yll strivya gans den yw kreffa agesso. 11Yma lies tra hag a balsha euveredh. Pandr'yw an gwayn dhe dhen? 12Rag piw a woer pandr'yw 'vas rag den hedre vo bew, dres an nebes dydhyow a'y vewnans euver, rag i a dremen kepar ha skeus. Rag piw a yll disklerya dhe dhen an taklow a hwyrvydh a'y wosa yn-dann an howl?


An Pregoth wàr an Meneth - lovinglivingcornish\nAn Pregoth wàr an Meneth\nLymnans gans Carl Bloch / Painting by Carl Bloch\nAn Awayl warlergh Mathew, Chaptrys Pymp, Whegh, Seyth\nThe Gospel according to Matthew, Chapters Five, Six, Seven\nThis passage is taken from An Beybel Sans as translated by Nicholas Williams. Spellings have been updated, and a few adjustments made to punctuation If you are interested in reading more of the Cornish translation of the Bible, click on An Beybel Sans or An Testament Nowyth on the Literature tab at www.skeulantavas.com.\nHa pàn welas Jesu an rûth, ev êth in bàn dhe’n meneth, ha wosa ev dhe esedha, y dhyscyplys a dheuth dhodho. Ev a dhalathas côwsel, ha’ga desky ow leverel,\n“Gwydn aga bës an vohosogyon in spyrys, rag dhedhans y yw gwlascor nev.\n“Gwydn aga bës an re morethek, rag y a vëdh confortys.\n“Gwydn aga bës an re clor, rag an nor a vëdh aga erytans.\n“Gwydn aga bës an re-na a berth nown ha sehes awos an gwiryoneth, rag y a vëdh lenwys.\n“Gwydn aga bës an re mercyabyl, rag y a gav mercy.\n“Gwydn aga bës an re-na yw pur aga holon, rag y a welvyth Duw.\n“Gwydn aga bës an re-na a wra cres, rag y a vëdh gelwys an flehes a Dhuw.\n“Gwydn aga bës an re-na a vo helhys awos an gwiryoneth, rag y a bew gwlascor nev.\n“Gwydn aga bës, pàn vewgh why cablys ha helhys gans tus, hag y ow leverel pùb ehen a dhrog gans gow wàr agas pydn rag ow herensa vy. Gwrewgh lowenhe ha bedhowgh leun a joy, rag meur yw agas gober i’n nev, rag indella y whrêns helghya an profettys kyns agas prës why.\n“Why yw holan an bës, saw mar qwrug an holan kelly y sawor, in pana vaner a vëdh e sellys arta? Nyns yw vas na fella dhe dra vëth, marnas dhe vos tôwlys dhe ves ha trettys in dadn dreys.\n“Why yw golow an bës. Cyta a veu settys wàr veneth, ny yll bos cudhys, na ny vëdh cantol anowys ha gorrys in dadn vùshel, mès wàr goltrebyn, ha nena hy a wra gul golow dhe gebmys a vo i’n chy. Indella gwrêns agas golow terlentry dhyrag tus, may hallens y gweles agas oberow dâ, ha gordhya agas Tas usy in nev.\n“Na brederowgh me dhe vos devedhys rag dyswul an laha na’n profettys. Ny wrug avy dos dhe dhyswul, saw dhe gollenwel. Rag in gwir me a lever dhywgh why: bys pàn wrella tremena an nev ha’n nor, ny vydn tremena naneyl jet na badna dhyworth an laha, erna vo collenwys pùptra oll. Rag hedna, pynag oll a wrella terry onen an comondmentys lyha-ma ha desky y hynsa dhe wul indella, ev a vëdh gelwys an lyha in gwlascor nev, mès pynag oll a’s gwrella ha’ga desky, an keth den-na a vëdh gelwys brâs in gwlascor nev. Rag me a lever dhywgh: marnas agas leldury a vo a-ugh leldury an scrîbys ha’n Farysys, ny yllowgh entra in gwlas nev.\n“Y feu leverys i’n termyn coth: ‘Ny dal dhis ladha.’ Pynag oll a wrella ladha, a vëdh in danjer a jùjment. Saw me a lever dhywgh why hebma: pynag oll a vo angry gans y vroder, ev a vëdh in danjer a jùjment, ha neb a lavarra dh’y vroder ‘Pedn pyst,’ ev a vëdh in danjer a’n consel, ha neb a lavarra ‘Fol!’ ev a vëdh in danjer a dan iffarn.\n“Rag hedna, mars esos owth offrydna dha ro wàr an alter, hag ena te a berth cov bos gans dha vroder neppyth wàr dha bydn, gas ena dha ro dhyrag an alter. Gwra mos i’th fordh i’n kensa le, bëdh unverhës gans dha vroder, hag ena deus dhe offrydna dha ro.\n“Bëdh unverhës toth dâ gans dha escar, ha te ow kerdhes i’n fordh ganso, rag own dha escar dhe’th telyvra dhe ‘n jùj, ha’n jùj dhe’n jailer, ha te dhe vos tôwlys dhe bryson. In gwir me a lever dhis, na wrêta dos in mes alena bys may whrelles tylly an dheneren dhewetha.\n“Why a glôwas y vos leverys, ‘Te ny dal gul avoutry,’ saw me a lever dhywgh, neb a wrella meras orth benyn gans lust, ev re wrug avoutry solabrës gensy in y golon. Ha dha lagas dyhow mar qwra dhyso trebuchya, tedn e mes ha’y tôwlel dhyworthys. Gwell y fëdh dhis onen a’th esely dhe vos kellys, ès dha gorf oll dhe vos tôwlys in iffarn. Mar qwra dha dhorn dyhow dhyso peha, trogh e dhe ves, ha towl e dhyworthys; rag y fëdh gwell dhis onen a’th esely dhe vos kellys, ès dha gorf yn tien dhe vos tôwlys aberth in iffarn.\n“Y feu leverys dhe’n dus coth inwedh, ‘Mar teu den ha gorra y wreg dhyworto, res yw dhodho ry screfa dydhemedhyans dhedhy.’ Saw me a lever dhywgh, pynag oll a wrella dydhemedhy y wreg, marnas hy a wra gyglotry, ev a’s gwra gwadn-wre’ty; ha neb a wrella demedhy gensy, ev yw avoutrer.\n“Arta why re glôwas fatell veu leverys dhe’n dus coth, ‘Ny dal dhis gowlia, saw te a dal gul dha dy re’n Arlùth.’ Saw me a lever dhywgh, na wrewgh tia màn, naneyl re’n nev, rag esedhva Duw ywa, na re’n dor, rag scavel y dreys yw ev, na re Jerùsalem, rag hy yw cyta an Mytern brâs, naneyl na wra tia re’th pedn, rag ny ylta gul dhe udn vlewen anodho bos naneyl gwydn na du. Nâ, bedhens agas lavar ‘Eâ, eâ’ ha ‘Nâ, nâ.’ Tra vëth moy ès hedna a dheu dhyworth an tebel-el.\n“Why re glôwas fatell veu leverys, ‘Lagas rag lagas ha dans rag dans.’ Saw me a lavar dhywgh, na wrewgh resystens orth hedna a vo drog. Mar teu den vëth ha’th weskel wàr dha vogh dhyhow, trail dhodho an vogh gledh inwedh; ha mar mydn nebonen dha dhry dhyrag an gort, ha don dhyworthys dha bows, gas ev dhe gafos dha vantel inwedh. Mar teu den ha’th constrîna dhe dravalya udn vildir, kê ganso dyw. Mar teu den ha govyn orthys, ro dhodho. Mar pëdh den vëth ow whelas chevysya dhyworthys, bëth na wra y sconya.\n“Why a’n clôwas desky i’n termyn eus passys, ‘Te a wra cara dha gothman ha casa dha escar.’ Saw me a lever dhywgh, gwrewgh cara agas eskerens, ha pesowgh rag an re-na usy orth agas vexya ha’gas persecûtya, may hallowgh why bos flehes agas Tas usy in nev. Rag ev a wra dhe’n howl derevel kefrës wàr an dâ ha’n drog, hag ev a dhenvyn glaw wàr an jùst ha wàr an anjùst. Rag mar tewgh why ha cara an re usy orth agas cara why, pana reward a vedhowgh why? A nyns usy an doloryon ow cul indella. Ha mar tewgh why ha cows dâ only a’n re-na, neb yw agas bredereth ha cothmans, pana vater brâs yw hedna? A nyns usy an Jentylys ow cul indella? Rag hedna bedhowgh perfeth, kepar dell yw perfeth agas Tas usy in nev.\n“Kemerowgh with na wrellowgh agas oberow dâ dhyrag tus rag bos gwelys gans an bobel – rag nena ny’gas bëdh gober vëth dhyworth agas Tas usy in nev.\n“Rag hedna, pàn wrellowgh why ry alusonow, na whethowgh corn dhyragowgh, kepar dell wra an ipocrytys i’n synagys hag i’n strêtys, may hallens cafos prais dyworth an bobel. Eâ, me a lever dhywgh, gallas aga gober gansans. Saw te, pàn ves ow ry dha alusonow, na wrello dhe’th dorn cledh godhvos pandr’usy dha dhorn dyhow ow cul, rag may fo cudh dha alusonow, ha’th Tas neb a wel taclow cudh, ev a vydn dha rewardya.\n“Pàn wrelles pesy, na vëdh avell an ipocrytys, rag y a gar pesy a’ga sav i’n synagys hag orth cornelly an strêtys, may hallens bos gwelys gans an bobel. In gwir me a lever dhywgh: gallas aga gober gansans. Saw te, pàn wrelles pesy, kê aberth i’th chambour ha wosa degea an daras, gwra pesy dhe’th Tas, yw kelys, ha’th Tas, neb a wel in dadn gel, a vydn dha rewardya. Ha pàn wrellowgh pejadow, na wrewgh ûsya dascows euver kepar ha’n paganys; rag ymowns y ow cresy y fedhons clôwys awos nùmber brâs aga geryow. Na vedhowgh ytho kepar hag ynsy, rag agas Tas a wor pandr’usy otham dhywgh anodho, kyns ès why dh’y wovyn orto.\n“Rag hedna gwrewgh pesy indelma: ‘Agan Tas ny usy i’n nev, benegys re bo dha hanow. Re dheffo dha wlascor. Re bo gwrës dha volùnjeth, i’n nor kepar hag i’n nev. Ro dhyn ny hedhyw agan bara pùb dëdh oll. Ha gav dhyn agan cabmweyth, kepar dell eson ny ow cava dhe’n re-na usy ow cabmwul wàr agan pydn ny. Ha na wra agan gorra in temptacyon, saw delyrf ny dhyworth drog.’\nRag mara qwrewgh why gava dhe dus aga habmweyth, agas Tas i’n nev a vydn gava dhywgh why inwedh agas cabmweyth why. Mar ny wrewgh why gava dhe dus aga habmweyth, bëth moy ny wra agas Tas gava dhywgh agas cabmweyth why.\n“Pella, pàn wrellowgh penys, na vedhowgh kepar ha’n ipocrytys, trist aga semlant, rag ymowns ow tyfâcya aga honen, may halla an bobel gweles fatell wrowns y penys. In gwir, me a lever dhywgh: gallas aga gober gansans. Saw te, pàn wrelles penys, gwra ùntya dha bedn ha golgh dha fâss ma na vo gwelys gans tus te dhe benys, saw dha Das, usy in dadn gudh, a wra dha weles, hag in dadn gudh ev a vydn dha rewardya.\n“Na gùntellowgh dhywgh tresours wàr an nor, le may ma prëv dyllas ha gossen ow tyswul, ha lader ow terry chy rag robbya. Saw gorrowgh in bàn dhywgh tresours i’n nev, le nag eus naneyl prëv na gossen ow tyswul ha le na yll lader terry chy ha robbya. Ple pynag a vo agas tresour, ena y fëdh agas colon inwedh.\n“Golow an corf yw an lagas, rag hedna mars yw cler dha lagas, oll dha gorf a vëdh leun a wolow. Saw mars yw anyagh dha lagas, oll dha gorf a vëdh leun a dewlder. Rag hedna mars yw tewolgow an golow usy inos, assa vëdh brâs an tewolgow-na!\n“Ny yll den vëth servya dew vêster, rag ev a wra hâtya an eyl ha cara y gela, poken ev a vydn ry worshyp dhe’n eyl ha dysprêsya y gela. Ny yllowgh servya kefrës Duw ha rychys.\n“Rag hedna me a lever dhywgh: na vedhowgh prederus adro dh’agas bêwnans, pandra vydnowgh why debry pò eva, na bëth moy adro dh’agas corf, pandra yllowgh why gorra i’gas kerhyn. A nyns yw an bêwnans moy ages sosten, ha’n corf moy ages dyllas? Merowgh orth ÿdhyn an air: ny wrowns naneyl gonys has, na mejy, na cùntell in skyberyow, saw yma agas Tas i’n nev orth aga maga. A nyns owgh why polta moy a vry agessans y? Ha pyw ahanowgh der y brederow a yll moghhe y hës a udn kevelyn kyn fe?\n“Ha prag yth owgh why prederus adro dhe dhyllas? Merowgh orth lyly an prasow, fatell wrowns y tevy. Ny wrowns y naneyl lavurya na nedha. Saw me a lever dhywgh, nag o Salamon i’n oll y splander taclys kepar hag onen a’n re-na.\n“Rag hedna mars usy Duw indella ow qwetha gwels an prasow, usy hedhyw ow tevy hag avorow a vëdh tôwlys in forn, pyseul dhe voy a vydn ev agas gwysca why, why dus, bohes aga fëdh! Rag hedna na vedhowgh prederus ha leverel, ‘Pandra wren ny debry pò eva, naneyl pandra yllyn ny gwysca i’gan kerhyn? Rag yma an Jentylys ow whelas oll an re-na, hag in gwir agas Tas i’n nev a wor bos otham dhywgh anodhans oll. Saw kyns oll whelowgh gwlascor Duw ha’y êwnder ev, hag oll an re-na a vëdh rës dhywgh why kefrës. Na vedhowgh ytho prederus a’n jëdh avorow, rag an jëdh avorow a vydn dry anken anodho y honen. Lowr dhe’n jëdh hedhyw yw y dhrog y honen.\n“Na wrewgh brusy, ma na vewgh why brusys, rag gans an vreus may whrewgh why brusy dredhy, why a vëdh brusys, ha gans an musur a wrewgh why musura ganso, y fëdh musurys dhywgh why.\n“Praga y whrêta meras orth an motta usy in lagas dha vroder, saw an trester usy i’th lagas dha honen, nyns esta orth y welas màn? Pò fatell ylta jy leverel dhe’th vroder, ‘Gas vy dhe dedna an motta mes a’th lagas jy,’ hag awot an trester i’th lagas dha honen? Ass osta fekyl! Kensa tedn an trester mes a’th lagas dhe jy, ha nena te a welvyth cler, ha gallos tedna in mes an motta usy in lagas dha vroder.\n“Na rewgh dhe’n keun an pëth a vo sans, naneyl na dôwlowgh agas perlys arâg mogh, rag own y dh’aga threttya in dadn dreys, ha trailya ha’gas sqwardya why.\n“Govydnowgh, hag y fëdh rës dhywgh; whelowgh, ha why a gav. Knoukyowgh wàr an daras, hag y fëdh egerys dhywgh, rag neb a wrella govyn, dhodho y fëdh rës, ha pynag oll a wrella whelas, ev a gav, ha pynag oll a wrella knoukya, y fëdh egerys dhodho.\n“Eus den vëth i’gas mesk, pàn wrella y vab govyn orto bara, a vynsa ry dhodho men? Pò mar teu an flogh ha govyn pysk, a vydn ev ry dhodho serpont? Why ytho, kynth owgh why pehadoryon, why a wor ry royow dâ dh’agas flehes. Pyseul dhe voy a vydn agas Tas i’n nev ry taclow dâ dhe’n re-na a wrella govyn orto! In pùptra ytho gwrewgh dh’agas hynsa poran kepar dell via dâ dhywgh why y dhe wul dhywgh. Rag hèm yw an laha ha’n profettys.\n“Entrowgh der an yet stroth, rag ledan yw an yet hag efan yw an fordh, usy ow lêdya dhe dhystrùcsyon, ha lies huny yw an re-na a wra entra dredho. Rag stroth yw an yet ha cul yw an fordh, usy ow mos dhe vêwnans, ha bohes yw an re-na a wra y gafos.\n“Bedhowgh war a fâls-profettys, rag y a dheu dhywgh in dyllas deves, saw yth yns y i’n golon rampyng bleydhas, settys rag devorya. Aga aswon a wrewgh der aga frûtys. A yll grappys bos cùntellys dhywar dhreyn, pò fyges dhywar ascal? In ketelma pùb gwedhen dhâ a dheg frût dâ, mès drog-wedhen a dheg tebel-frût. Ny yll gwedhen dhâ don tebel-frût, naneyl ny yll tebel-wedhen don frût dâ. Pùb gwedhen, na wrella don frût dâ, a vëdh trehys dhe’n dor ha tôwlys i’n tan. Warlergh aga frûtys ytho why a’s aswon.\n“Ny wra entra in gwlascor nev kenyver onen a lavarra dhybm, ‘Arlùth, Arlùth,’ mès an re a wrella bodh ow Thas usy in nev. Lies huny a vydn leverel dhybm i’n jëdh-na, ‘Arlùth, Arlùth, a ny wrussyn ny profusa i’th hanow jy, hag i’th hanow jy tôwlel in mes dewolow, ha gul meur a oberow galosek? Nena me a vydn leverel dhedhans, ‘Bythqweth ny wrug avy agas aswon why. Dyberthowgh dhyworthyf, why tebel-oberyoryon!’\n“Rag hedna pynag oll a glêwfo an geryow-ma a lavaraf, hag a wrella wàr aga lergh, ev a yll bos hevelebys dhe dhen fur a dherevys y jy wàr an garrek. Ha’n glaw a godhas ha’n lîvyow a dheuth, ha’n gwyns a whethas ha dehesy wàr an chy-na, saw ny godhas an chy màn, awos y vos fùndys wàr garrek. Ha pynag oll a glêwfo an geryow-ma a lavaraf, saw heb gul wàr aga lergh, ev yw kepar ha den fol neb a dherevys y jy wàr an treth. Ha’n glaw a godhas, hag y teuth an lîvyow, ha’n gwyns a whethas ha dehesy wàr an chy-na, ha’n chy a veu dystrêwys ha brâs veu y goodh!”\nHa pàn worfednas Jesu an lavarow-ma, an bobel a’n jeva marth brâs a’y dhyscans, rag yth esa ev orth aga desky kepar hag onen a’n jeva auctoryta. Nyns o va haval dh’aga scrîbys.


13 Ebrel 1771\n22 Ebrel 1833\nhwithrer tiryow, deviser, mining engineer, jynner, railway engineer, locomotive designer\nFrancis Trevithick, John Harvey Trevithick, Frederick Trevithick, Richard Trevithick, Ann Trevithick, Elizabeth Harvey Trevithick\nJohn Harvey, Andrew Vivian\nRichard Trevithick yn 1816 gans John Linnell.\nDeviser hag ynjynor balweyth bretennek dhyworth Kernow o Richard Trevithick (13 Ebrel 1771 – 22 Ebrel 1833). Genys veu y'n golondir balweyth a Gernow, troghyes o Trevithick yn balweyth hag ynjynorieth dhyworth bloodh yowynk. Mab a valgapten, ev a berformyas yn trog y'n skol, mes ev eth ha bos ragresor a garyans ethen fordh ha kledhren a-varr. Y vrassa kevro a bris o displegyans an kensa jynn-ethen gwaskedh ughel, ev a vyldyas an kensa jynn-ethenn hyns-horn skeul leun a oberas ynwedh. An 21 Hwevror 1804, an kensa viaj hyns-horn a veu tennys gans lokomotyv re hwarvia bythkweth pan dennas jynn-ethen Trevithick heb hanow tren a-hys hyns-tram an Hornweythva Pen-y-darren yn Merthyr Tydfil, Kembra.\nTrevithick a oberi tramor ynwedh; kusulyas balweyth yn Perou o hag ev a eksplorya rannow a Gosta Rika. Yth esa lower a boyntyow ughel hag is dhe oberen Richard Travithick, dhe unn poynt ev a enebas diswirans arghansek. Ev a soffras rivalyans krev a lower a ynjynoryon valweyth hag ethen a'y oos. Dhe benn y oberen, figur aswonys ha gordhyes o, mes ogas dhe benn y vewnans ev a gildennas a'n lagas poblek. Y'n jydh hedhyw aswonys yw dhe'n klyghyow balweyth, ynjynorieth ha hyns-horn.\n1 Puffing Devil\n2 An Lokomotyv Pen-y-darren\nPuffing Devil[golegi | pennfenten]\nReplika a'n Puffing Devil, byldyes gans an Trevithick Society.\nYn 1801 Trevethick a vyldyas lokomotyv-fordh ethen war dyller ogas dhe'n Fore Street a-lemmyn yn Kammbronn. Trevithick a henwis y gocha 'Puffing Devil' (Jowl a hweth) ha'n jydh kyns Nadelik y'n vledhen na, ev a wrug y dhiskwedhes ha'y lewya yn-bann Fore Street ha dhe benn Bre Gammbronn, dhyworth Krowsgammbronn dhe'n wig a Dansys gans hwegh trethyas war an kocha. An viaj ma a awenas an gan "Camborne Hill" (Bre Gammbronn).\nTri dydh diwettha, dres assays pella, an lokomotyv a dorras wosa ev dhe bassya dres lonk y'n fordh. Dileghys o an kocha yn-dann skovva gans y dan ow leski hwath ha'y vayni ow mos dhe'n diwotti yn ogas rag boos ha diwosow. Y'n kettermyn an dowr y'n galter a wrug bryjyon dhe-ves, an jynn a dommhas hag ev a dardhas hag a veu distruys. Tevithick a dybis bos an problem error an mayni ha na y dhesin.\nYn 1802 Trevithick a batentas y jynn-ethen gwaskedh ughel. Dhe brovya y dybyansow, ev a vyldyas jynn-kosel dhe'n weythva gompani Coalbrookedale yn Shropshire. An jynn ma a herdhya dowr dhe ughelder musurys dhe vusura an ober a veu gwrys. An jynn a oberi dhe dhew-ugens bommenow pub mynysenn gans gwaskedh a 145 psi yn y galter.\nAn Lokomotyv Pen-y-darren[golegi | pennfenten]\nYn 1802, Trevithick a vyldyas jynn-ethen gwaskedh ughel dhe lewya morthol dhe'n Hornweythva Pen-y-Darren yn Merthyr Tyfil, Kembra Dyghow. Gans gweres a Rees Jones, arvethesik an hornweythva, ha gans menystrans Samuel Homfray, an perghen, ev a dhrehevis an jynn war rosow hag y janjya dhe lokomotyv. Yn 1803, Trevithick a werthas y batentow rag y jynnow dhe Samuel Homfray.\nReplika an lokomotyv Pen-y-Darren yn Abertawe.\nLokomotyv Trevithick a sordyas marth yn Homfray hag ev a wrug kenwostel gans hornmester aral, Richarch Crawshay. Ev a genwostlas 500 gynis y hylli lokomotyv-ethen Trevithick tenna deg tonnas a horn a-hys an hyns-tram Merthyr Tydfil dhyworth Pen-y-Darren dhe Abercynon, pelder a 9.75 mildir (16 km). An 21 Hwevror 1804 an lokomotyv a dennas deg tonnas a horn, pymp kocha ha deg ha tri-ugens den an pelder leun yn peswar our ha pymp mynysenn. Y dooth kresek o 2.4 m/e (3.9 km/e).\nGwaynyes veu an kenwostel, hag ev a dhiskwedhas y vos possybyl dhe denna kochow poos ow tevnydhya posow glenus ha lokomotyv-ethen galosek. Re boos o an lokomotyv hag ev a dorras neb a'n kledhrennow awos aga bos desinyes rag beghow skaffa; ytho wosa kenwostel an hyns-tram dhe vos delergh dhe varghnell. Gorrys war stockys veu an jynn hag eyldhallath y ober ow lewa an morthol.\nAn replika owth oberi.\nReplika an lokomotyv Pen-y-Darren a veu byldyes yn 1981 hag eth dhe'n Welsh Industrial and Maritime Museum (Gwithti a Arvor ha Diwysyans Kembrek) yn Kardydh; pan wrug hemma degea, an jynn eth dhe'n National Waterfront Museum (Gwithti Kenedhlek an Glannow) yn Abertawe. An lokomotyv a ober lower a weythyow pub bledhen war 40 meter a gledhrennow dhe'n gwithti.\nDiwettha golegyans an folen ma a veu an 6 Metheven 2022, dhe 02:46.


Yudith 12 (ABK) - Bible Society\nYudith 12 ABK\n5Ena servysi Holofernes a's ledyas hi y'n tylda, hag ena hi a goskas bys hanter-nos. Pan dheuth ogas goelyas an bora, hi a sevis 6ha dannvon an messaj ma dhe Holofernes: ‘Erghes ow arloedh lemmyn gasa dha servyades dhe vos yn-mes ha pysi.’ 7Ytho Holofernes a erghis dh'y withysi na's lettyens. Hi a wodrigas y'n kamp dres tri dydh. 8Wosa omvadhya, hi a bysis an Arloedh, Duw Ysrael, a ri sewenyans dh'y fordh rag drehevyans mebyon y bobel. 9Ena hi a dhehwelis purhes ha gortos y'n tylda bys pan dhybris hy boes y'n gorthugher.


Gallinys yw ydhyn a'n teulu Numididae y'n urdh Galliformes. Endemek yns i dhe Afrika ha renkys yns i yn-mysk an kottha a'n Galliformes. I a esplegyas dhyworth remenans an Galliformes wosa an Cracidae (kakalakas, gwanes, ha kurassowes) ha kyns an Odontophoridae (rykennes sowl Vyrjyni). Keskelmys yw menhesen Eocen 'Telecrex' dhe'n gallinys. Telecrex a drigas yn Mongoli, ha martesen o hendas an fesons. Gallinys arnowydh yw endemek dhe Afrika, mes an gallina basnettys re beu komendys a-dreus an bys avel edhen dhov.\nYdhyn an teylu ma a dheber hwesker ha has. I a neyth war an nor. Aga semlant yw hevelep dhe rugyerigow, mes heb pluvennow war aga fennow. Loos tewl po du yw aga fluv gans nammow gwynn. Myns an ydhyn meur ma yw 40–71 cm (15+1⁄2–28 meusva) yn hys, gans poos a 700–1,600 g. An yer a boos moy ages an kulyogyon, martesen drefen bos an organow dinythi mar veur.\nDell yw usys, gallinys yw unwregydhyon, ow parya rag bewnans. Kowethasek yns i, ow pewa yn bagasow byghan. I a gerdh a-dhelergh enevales gre hag yn-dann bagasow a simes, le may hwrellons hwilas a-ji kawgh hag rag taklennow re godhas dhe'n leur dhyworth an nenlen. Pur bosek yns i orth kontrolya teurek, preves, lokustes, skorpyons ha divellkeynoges erel.\nGallinys a yll neyja yn fen.\nAgelastes meleagrides Gallina bronn wynn White-breasted Guineafowl Iâr gini fronwen Afrika west\nAgelastes niger Gallina du Black Guineafowl Iâr gini ddu Afrika kres\nNumida meleagris Gallina basnettys Helmeted Guineafowl Iâr gini helmog\nGuttera plumifera Gallina pluvek Plumed Guineafowl Iâr gini bluog Afrika kres\nGuttera pucherani Gallina krib Crested Guineafowl Iâr gini gribog Afrika drovannel\nAcryllium vulturinum Gallina fulturek Vulturine Guineafowl Iâr gini fwlturaidd Afrika north-est\nDiwettha golegyans an folen ma a veu an 16 Metheven 2022, dhe 21:25.


2 Esdras 7 (ABK) - Bible Society\n2 Esdras 7 ABK\nAn Gorthyp dhe Wovynnow Ezra\n1Pan worfennis vy kewsel an geryow ma, y feu dannvenys dhymm an el re bia dannvenys dhymm an nosow kyns. 2Yn-medh ev dhymm, ‘Sav yn-bann, Ezra, ha klew an geryow may teuth vy dh'aga leverel dhis.’\n3Yn-medhav, ‘Kows, ow arloedh.’ Yn-medh ev dhymm, ‘Yma mor settys yn tyller efan, may fo down ha heb musur, 4mes yma dhodho entrans settys yn tyller ynn, may fo kepar hag avon. 5Mar mynn nebonan mos a-ji dhe'n mor rag y weles po rag gul maystri warnodho, fatell yll dos dhe'n rann efan marnas ev a dremen an rann ynn? 6Neppyth arall: Yma sita drehevys ha settys yn plen, leun a bup-tra dha; 7mes an entrans a-ji dhodho yw ynn ha settys yn tyller klegerek, gans tan a'n barth dhyghow ha dowr down a'n barth kledh; 8ha nyns eus marnas unn troe'lergh settys yntredha, henn yw ynter an tan ha'n dowr, ha ny yll moy es unn den kerdhes war an troe'lergh. 9Ytho mars yw an sita res dhe dhen avel eretons, mar ny dremen an her an peryll settys a-ragdho, fatell yll ev degemmeres y eretons?’\n10Yn-medhav, ‘Yndella yth yw, arloedh.’ Yn-medh ev dhymm, ‘Yndella ynwedh yw rann Ysrael. 11Ragdha i y hwrug vy an bys, ha pan gammdremenas Adam erbynn ow ordenansow an pyth a via kreatys a dheuth yn-dann vreus. 12Ytho an entransow dhe'n bys ma a veu gwrys ynn, ahwerek ha lavurus; boghes ha drog yns i, leun a beryllow ha beghys gans kaletteryow bras. 13Mes entransow an bys efanna yw ledan ha saw, hag i a askorr an frut a anvarwoleth. 14Rakhenna, marnas an re vew a dremen der an taklow ynn hag euver ma, ny yllons degemmeres an taklow yw gwithys ragdha. 15Lemmyn ytho prag yth osta yn ankres, ha ty den podradow? Ha prag yth osta movys, ha ty marwel? 16Prag na dreylsys dha vrys dhe'n taklow a dheu, kyns es dhe'n taklow a-lemmyn?’\nTenkys an Re Dhidhuw\n17Ena my a worthybis, ‘Arloedh ow mester, ty re ordenas y'th lagha y hwra an re wiryon erita an taklow ma, mes an re dhidhuw a dhe goll. 18An re wiryon a wodhav taklow ynn, yn govenek a daklow efan; mes an re a wrug taklow drog re wodhevis taklow ynn, ha ny welons taklow efan.’\n19Yn-medh ev dhymm, ‘Nyns osta gwell breusyas es Duw, na moy skiansek es an Ughella. 20Res ello dhe goll lies yw bew lemmyn, kyns es dell vo lagha Duw dispresys, a veu settys a-ragdha. 21Rag an Arloedh a ros gorhemmynn tynn dhe'n re a dheuth y'n bys, pan dheuthons, pandra y koedhva dhedha gul may fewens, ha pandra y koedhva dhedha siwya dhe skapya kessydhyans. 22Mes ny vons gostydh dhodho, hag i a gewsis er y bynn;\ni a dhevisyas ragdha aga honan prederow euver,\n23ha profya dh'aga honan tebel dowlow;\nmoy es henna i a leveris nag eus an Ughella,\nhag i a naghas aswonn y fordhow.\n24I a skornyas y lagha\nha nagha y gevambosow;\nny's tevo fydh yn y ordenansow,\nha ny wrussons y oberow.\n25‘Rakhenna, Ezra, yma taklow gwag dhe'n dus wag, ha taklow leun dhe'n dus leun. 26Otta, termyn a dheu pan vydh kewerys an toknys a dharganis dhis, pan omdhiskwedh an sita nag yw gwelys lemmyn, ha'n tir yw kudhys lemmyn a vydh diskudhys.7:26 pan omdhiskwedh an sita nag yw gwelys lemmyn, ha'n tir yw kudhys lemmyn a vydh diskudhys: Amendys. Vulgat pan omdhiskwedh an venyn bries, ha'n sita owth omdhiskwedhes, ha hi a vydh diskudhys neb yw lemmyn omdennys a'n nor. 27Seul a veu delivrys a'n drogow ragleverys a wel ow marthusyon. 28Rag ow mab an Messia7:28 an Messia: Amendys war-lergh an Syriek. Vulgat Iesus. a vydh diskwedhys gans an re yw ganso, ha'n re yw gesys a lowenha peswar kans blydhen. 29Wosa an blydhynyow na ow mab an Messia a verow, hag oll mayth eus ynna anall. 30Ena an bys a vydh treylys war-dhelergh seyth dydh dhe'n taw koth, par dell veu kyns y'n dalleth; yndella ny vydh nagonan gesys. 31Wosa seyth dydh an bys, nag yw hwath difun, a vydh gwrys difun, ha'n pyth yw podradow a vydh marow. 32An nor a dhaskorr an re usi ow koska ynno, ha'n doust an re usi trigys ynno yn taw; an chambouryow a dhaskorr an enevow kemmynnys dhedha. 33An Ughella a vydh diskudhys war an barr a vreus, ha truedh a dremen dhe-ves, ha perthyans a worfenn. 34Ny vydh gesys marnas breus, gwirder a sev, ha lelder a omgrevha. 35Attal a siw, ha'n pewas a vydh diskwedhys; oberow a ewnder a dhifun, ha ny gosk oberow anewn. 36Pytt an torment a omdhiskwedh, hag a-dal dhodho y fydh an bowesva; ha fornes Gehenna a vydh diskudhys, hag a-dal dhedhi an paradhis a lowena.7:36 Nyns usi an gwersow 36 bys 105 y'n Vulgat nag yn KJV. 37Ena an Ughella a lever dhe'n kenedhlow a veu drehevys dhiworth an re varow, “Mirewgh lemmyn, ha konvedhewgh piw re neghsowgh, piw na servsowgh, gorhemmynnow piw re wrussowgh aga dispresya. 38Mirewgh omma hag ena; omma yma lowena ha powes, mes ena tan ha torment.” Yndella y lever dhedha dydh breus, 39dydh nag eus ynno howl na loer na ster, 40heb na kommol na taran na lughes, heb na gwyns na dowr nag ayr, heb na tewlder na gorthugher na myttin, 41heb na hav na gwenton na toemmder, heb na gwav na rew na yeynder, heb na keser na glaw na gluth, 42heb na hanter-dydh na nos na bora, heb na dewynnyans na klerder na golow, heb travyth marnas splannder glori an Ughella, may fydh tus oll ow talleth gweles an taklow a veu destnys ragdha. 43Y fydh dhodho termyn kepar ha seythun a vlydhynyow. 44Hemm yw ow breus ha'y aray ordenys; saw unnsel dhiso jy y tiskwedhis vy an taklow ma.’\nBoghes Tus a Vydh Selwys\n45My a worthybis, ‘My a leveris ena, arloedh, ha my a lever lemmyn: gwynnvys an re yw bew lemmyn hag a with dha worhemmynnow. 46Mes fatell vydh an re may pysis vy ragdha? Rag piw eus yn mysk an re vew lemmyn neb na beghas, po piw eus yn mysk tus na gammdremenas erbynn dha gevambos? 47Ha lemmyn my a wel y fydh an bys a dheu ow tri lowena dhe voghes, mes torment dhe lies. 48Rag kolonn dhrog re devis ynnon, ha'gan pellhe ha'gan hembronk yn podredhes, ha re dhiskwedhas dhyn an hynsyow a gollva ha'gan pellhe dhiworth bewnans. Ny vydh henna rag tus voghes, mes ogasti rag peub a veu kreatys.’\n49Ev a worthybis dhymm, ‘Goslow orthiv, Ezra, ha my a dhysk dhis, ha my a'th kuhudh arta. 50Rakhenna an Ughella re wrug unn bys, a-der dew. 51Ty re leveris nag yw an dus wiryon lies, mes boghes, ha tus dhidhuw dhe gressya; ytho klew an reson rakhemma. 52Mars eus dhis boghes meyn drudh, a vynnydh keworra dhedha plomm ha pri?’ 53Yn-medhav, ‘Arloedh, fatell yll henna bos?’ 54Yn-medh ev dhymm, ‘Moy es henna, govynn orth an nor hag ev a lever dhis; omblek dhodho hag ev a'n diskler dhis. 55Lavar dhodho, “Yth esos ow kreatya or hag arghans ha brons, ynwedh horn ha plomm ha pri; 56mes yma moy a arghans ages a or, moy a vrons ages a arghans, moy a horn ages a vrons, moy a blomm ages a horn, ha moy a bri ages a blomm.” 57Breus ytho ha desiradow, an pyth yw pals po an pyth yw skant?’ 58Yn-medhav, ‘Arloedh mester, an pyth yw pals yw isella y bris, an pyth yw skant yw moy ker.’ 59Ev a worthybis, ‘Poes a-berth ynnos an pyth a bredersys, rag neb a'n jeves an pyth yw kales y gavoes a lowenha moy agesso ev neb a'n jeves an pyth yw pals. 60Yndella ynwedh y fydh an vreus ambosys genev; rag my a lowenha war an boghes tus a vydh selwys, drefenn i yth yw hag a wrug dhe'm glori gwarthevya lemmyn, ha dredha i re beu ow hanow enorys. 61Ny vydhav trist drefenn an routh neb eth dhe goll; rag avel niwl yns i lemmyn, ha haval dhe flamm ha mog, ow tewi hag ow leski; ha difeudhys yns.’\nKynvann Ezra, ha'n Gorthyp\n62My a worthybis, ‘A dhor, pandr'a dhineythsys, mars yw an brys gwrys a dhoust avel pup-tra arall a veu kreatys? 63Rag gwell via, mar ny ve an doust y honan dineythys, ma na ve an brys gwrys anodho. 64Mes lemmyn an brys a dyv genen, ha rakhenna tormentys on, rag ni a dhe goll heb y wodhvos. 65Re wrello agh mab-den kyni, mes re lowenhaho bestes an gwel; re wrello peub oll re beu dineythys kyni, mes re lowenhaho an gwarthek ha'n flokkys. 66Rag gwell yn feur yw gansa i es dell yw genen ni; rag nyns esons i ow kwaytyas gwirvreus, ha ny wodhons a-dro dhe dorment na selwyans ambosys dhedha wosa mernans. 67Pana brow a vydh dhyn, ni dhe vos gwithys bew mes tormentys yn tynn? 68Rag tus oll a veu genys yw maglennys yn kammweythresow, ha leun a beghosow, ha beghys gans treuspassow. 69Martesen gwell via ragon mar ny ven ow tos dhe vreus wosa merwel.’\n70Ev a worthybis dhymm, ‘Pan wrug an Ughella an bys hag Adam ha seul a dheuth dhiworto, yn kynsa ev a bareusis an vreus ha'n taklow kevrennys gans an vreus. 71Lemmyn ytho konvedh dhiworth dha eryow dha honan, rag ty a leveris y hwra an brys tevi genen. 72Ytho rakhenna, an re usi trigys y'n nor a vydh tormentys, rag i a wrug anewnder, kyn feu dhedha konvedhes; ha kyn tegemmersens an gorhemmynnow, ny's gwithsons; ha kyn kavsons an lagha, dislel vons dhe'n pyth a dhegemmersons. 73Ytho pandr'a yllons leverel y'n vreus, po fatell worthybons y'n termynyow diwettha? 74Pes termyn re beu perthyans dhe'n Ughella gans trigoryon an norvys – a-der ragdha i aga honan, mes drefenn an termynyow a ragordenas.’\nStudh an Re Varow Kyns an Vreus\n75My a worthybis, ‘Mar kevis gras y'th wolok, Arloedh, diskwedh hemma ynwedh dhe'th was: wosa merwel, kettell vydh pubonan oll wortiwedh ow taskorr an enev, a vydhyn gwithys yn powes bys pan dheu an termynyow na pan vydhydh ow talleth nowydhhe an kreashyon, po a vydhyn ni tormentys desempis?’ 76Ev a worthybis, ‘My a dhiskwedh henna dhis ynwedh, mes na wra kesunya dha honan gans an re a skorn, na na niver dha honan gans an re yw tormentys. 77Rag yma dhis tresor a oberow gwithys gans an Ughella, mes ny vydh diskwedhys dhis bys a'n termynyow diwettha. 78Lemmyn a-dro dhe vernans, an dyskans yw: Wosa an arghadow diwettha dhe dhos dhiworth an Ughella bos res nebonan dhe verwel, kettell a an spyrys yn-mes a'n korf ha dehweles dhodho ev neb a'n ros, kyns oll ev a re glori dhe'n Ughella. 79Mars yw ev onan a'n re a skornyas ha ny withas fordh an Ughella, ow tispresya y lagha hag ow kasa an re a berth own a Dhuw, 80ny wra spyrysyon a'n par ma mos y'n trigvaow, mes desempis i a wander a-dro yn torment, prest ow kyni ha trist, ha henna yn seyth fordh. 81An kynsa fordh, rag i dhe skornya lagha an Ughella. 82An nessa fordh, rag ny yllons lemmyn gul edrega da, may fewons. 83An tressa fordh, i a wel an pewas gwithys rag an re a drestyas kevambosow an Ughella. 84An peswora fordh, i a vydh ow prederi a'n torment gwithys ragdha y'n termynyow diwettha. 85An pympes fordh, i a wel fatell yw trigvaow an re erell gwithys gans eledh yn town down. 86An hweghves fordh, i a wel fatell vydh re anedha ow tremena bys yn torment. 87An seythves fordh, yw gweth es oll an fordhow ragleverys, rag i a deudh dhe-ves yn tien yn bismer, ha bos distruys gans sham, ha gwedhra gans own, ow kweles glori an Ughella, may peghsons yn y wolok pan ens i bew, ha may fydhons breusys yn y wolok y'n termynyow diwettha.\n88‘Hemm yw aray seul a withas fordhow an Ughella, pan vydhons diberthys dhiworth aga lester podradow. 89Y'n termyn mayth ens i bew ynno, yth esens ow lavurya yn servis an Ughella, ha sevel orth peryll pub eur, may kwitthens lagha Riyas an lagha yn perfydh. 90Ytho hemm yw an dyskas a-dro dhedha: 91Yn kynsa i a wel gans lowena meur y glori ev neb a's degemmer, rag i a gyv powes yn seyth ordyr. 92An kynsa ordyr, rag i a strivyas gans lavur bras dhe dryghi an drokpreder a veu genesik ynna, ma na wrella aga ardhynya dhiworth bewnans bys yn ankow. 93An nessa ordyr, rag i a wel an ankombrynsi may hwra an re dhidhuw gwandra ynno, ha'n kessydhyans a wra aga gortos. 94An tressa ordyr, i a wel an dustuni a-dro dhedha degys ganso ev neb a's formyas, i dhe witha, der aga bewnans, an lagha a veu res dhedha avel trest. 95An peswora ordyr, i a gonvedh an powes usi dhedha, kuntellys yn aga chambouryow, ha gwithys yn taw down gans eledh, ha'n glori a wra aga gortos y'n termynyow diwettha. 96An pympes ordyr, i a lowenha rag i dhe dhiank lemmyn a'n pyth yw podradow, ha kavoes an eretons a dheu; hag ynwedh i a wel an tebel studh ha'n lavur may fons delivrys dhiworta, ha'n rydhses efan a vydhons ow tegemmeres, dhe lowenhe ynno bys vykken. 97An hweghves ordyr, pan yw diskwedhys dhedha fatell wra aga fasow splanna avel an howl, ha fatell vydhons gwrys avel golow an ster, anpodradow alena rag. 98An seythves ordyr, yw brassa es oll an re ragleverys, rag i a lowenha gans bolder, ha rag i a vydh kolonnek heb deray, hag i a vydh lowen heb own; rag i a fysk yn-rag dhe weles y fas ev neb a wrens y servya pan ens bew, ha dhiworth neb i a dhegemmer pewas pan vydhons glorifiys 99Hemm yw ordyr enevow an re ewn, dell yw dyllys alemma rag; ha'n taklow ragleverys yw fordhow a dorment a vydh godhevys alemma rag gans an re na woslowsons.’\n100Ena my a worthybis, ‘Ytho a vydh termyn res dhe'n enevow, wosa i dhe vos diberthys dhiworth an korfow, dhe weles an taklow a gewssys dhymm anedha?’ 101Yn-medh ev dhymm, ‘Y fydh dhedha kummyas seyth dydh, may hallons gweles y'n seyth dydh na an taklow ragleverys; a'y wosa i a vydh kuntellys dh'aga thrigvaow.’\nNyns eus Pysi rag an re Dhidhuw\n102My a worthybis, ‘Mar kevis gras y'th wolok, diskwedh dhymm ynwedh mar kyll an dus wiryon pledya rag an dhidhuw dydh breus, po pysi an Ughella ragdha, 103tasow rag mebyon po mebyon rag kerens, breder rag breder, eseli teylu rag neshevin, kothmans rag an re yw moyha kerys gansa.’ 104Ev a worthybis dhymm, ‘Rag ty dhe gavoes gras y'm golok, my a dhiskwedh hemma ynwedh dhis. Dydh breus yw dydh a ervirans hag a dhiskwedh dhe beub oll an sel a wirder. Dell ny wra tas dannvon y vab, na mab y das, na mester y was, na kothman y dhen an moyha kerys, dhe vos klav, po dhe goska, po dhe dhybri, po dhe vos yaghhes yn y le, 105yndella ny bys denvyth rag arall, na ny worr begh war arall; rag ena pubonan oll a dheg y wiryonedh ha'y anwiryonedh y honan.’\n106My a worthybis, ‘Fatell gevyn ytho Abraham dhe bysi yn kynsa rag pobel Sodom, ha Moyses rag agan tasow a beghas y'n gwylvos,7:106 Gwersow 106 bys 140 yw niverys 36 bys 70 y'n Vulgat ha KJV. 107ha Yoshua a'y wosa rag Ysrael yn dydhyow Akan, 108ha Samuel yn dydhyow Sowl, ha Davydh rag an pla, ha Solomon rag an re a dheuth dhe'n sakrans, 109hag Elias rag an re a dhegemmeras an glaw, ha ragdho ev neb a veu marow, ma fewa, 110ha Hezekia rag an bobel yn dydhyow Sennagherib, ha lies arall a bysis rag lies? 111Ytho mar kylli an re wiryon pysi lemmyn rag an re dhidhuw, pan yw podredhes ynkressys hag anwiryonedh moghhes, prag na yll henna bos yndella ynwedh?’ 112Ev a worthybis, ‘Nyns yw an bys a-lemmyn an diwedh; ny drig an glori leun ynno; rakhenna an re grev a bysi rag an re wann. 113Dydh breus a vydh diwedh an oes ma ha dalleth an oes anvarwel a dheu, may fydh podredhes tremenys dhe-ves. 114Difyk klorder a dheu dhe dhiwedh, diskryjyans a vydh treghys dhe-ves, gwiryonedh a ynkress, ha gwirder a omdhiskwedh. 115Rakhenna ny yll denvyth kemmeres mersi anodho ev neb a veu dampnys y'n vreus, na pystiga nebonan yw budhek.’\nKynvann war Tenkys Brassa Rann an Dus\n116My a worthybis, ‘Hemm yw ow hynsa ha diwettha lavar: gwell via mar ny wrussa an dor dineythi Adam, poken wosa y dhineythi, y lesta rag pegha. 117Rag pandr'a vydh an prow, pubonan dhe vewa yn tristyns lemmyn, ha wosa merwel gwaytyas kessydhyans? 118A Adam, pandr'a wrussys? Mar peghsys jy, ny veu an koedh ragos ty dha honan, mes ragon ni ynwedh dha dhiyskynnysi. 119Rag pandr'yw an prow dhyn ni, mars yw termyn heb diwedh ambosys dhyn, mes ni re wrug oberow a dhre mernans? 120Po gwlaskor heb diwedh dhe vos ambosys dhyn, mes ni yw gwrys euver yn tien? 121Po trigvaow saw ha yagh gwithys ragon, mes ni re omdhug yn trog? 122Po glori an Ughella dhe dhifres an re a omdhug yn onester, mes ni re gerdhas yn fordhow pur dhrog? 123Po paradhis dhe vos diskwedhys, may fydh y frut ow pesya heb podredhes, mayth eus ynno palster ha yaghheans, 124mes ny wren y entra, rag ni re vewas yn fordhow divlas? 125Po fasow an re a's tevo omvaystri dhe splanna moy es an ster, mes agan fasow a vydh moy du es an tewolgow? 126Rag hedre ven bew hag ow kul anewnder, ny bredersyn pandr'a vedhen ow perthi wosa mernans.’\n127Ev a worthybis, ‘Hemm yw styr an kesstrif yw gwrys gans pub den genys y'n norvys: 128mars yw fethys ev a berth dell leversys jy, mes mars yw budhek ev a dhegemmer an pyth a leveris vy. 129Rag homm yw an fordh a gewsis Moyses anedhi, hag ev yn few, ow kewsel orth y bobel, “Dewis dhis bewnans, may fewydh.” 130Mes ny'n kryssons ev, na'n brofoesi war y lergh, na hwath my ow honan neb a gewsis dhedha. 131Ytho ny vydh tristyns yn aga distruyans, dell vydh lowena y'n re may fydh selwyans surhes ragdha.’\nEzra a Elow dhe Dhuw rag Mersi\n132My a worthybis, ‘My a woer, arloedh, an Ughella dhe vos gwelys truedhek lemmyn, rag ev dhe gemmer truedh a'n re na dheuth hwath y'n bys; 133ha grassyes, rag ev dhe vos grassyes dhe'n re a dreyl dh'y lagha yn edrega; 134ha meur y berthyans, rag ev dhe dhiskwedhes perthyans dhe'n re a beghas, drefenn i dhe vos y ober y honan; 135ha hel, rag gwell ganso ri ages kemmeres dhe-ves; 136ha meur y druedh, rag ev dhe voghhe y druedhow moy ha moy dhe'n re yw bew ha dhe'n re re dremenas ha dhe'n re usi ow tos. 137Rag mar ny wrella aga moghhe, ny via bewnans dhe'n bys ha'y drigoryon. 138Ha riyas yw ev, rag mar ny rolla ev dhiworth y dhader, may fe an re a wrug anewnder bos difresys a'ga anewnderyow, ny allsa unn degves a vil a vab-den kavoes bewnans; 139ha breusyas, rag mar ny affa an re a veu kreatys der y er, ha dilea aga hammwriansow pals, 140ha martesen ny via gesys marnas pur voghes a'n routh dhiniver.’


Yowann 17 ABK - Wosa kewsel an taklow ma, Yesu a - Bible Search\nYowann 16 Yowann 18\n1Wosa kewsel an taklow ma, Yesu a dhrehevis y dhewlagas dhe nev ha leverel, ‘Tas, re dheuth an eur; ro glori dhe'th Vab, rag may hwrello dha Vab ri glori dhiso jy, 2kepar dell resys dhodho galloes dres oll kig, may rollo bywnans heb diwedh dhe vyns re resys dhodho. 3Ha hemm yw bywnans heb diwedh: ma'th aswonnons ty, an unn gwir Dhuw, ha Yesu Krist neb re dhannvensys. 4My re'th glorifiis war an norvys, ow kowlwul an ober a resys dhymm dhe wul. 5Ha lemmyn gwra ow glorifia, A Das, y'th wolok dha honan, gans an glori a'm beu genes kyns bos an bys.\n6‘My re dhiskwedhas dha hanow dhe'n dus a resys dhymm yn-mes a'n bys. Dhiso jy yth ens, ha ty a's ros dhymm, hag i re withas dha er. 7Lemmyn i a woer, pup-tra re resys dhymm dhe vos ahanas jy. 8Rag my re ros dhedha an geryow a resys dhymm, hag i a's degemmeras hag a gonvedhas yn gwirder my dhe dhos ahanas, hag i a grysis ty dhe'm dannvon. 9Ragdha i y pysav, ny bysav rag an bys mes rag an re a resys dhymm, rag dhiso jy yth yns, 10ha dhiso jy yw pup-tra a'm beus, ha glorifiys ov ynna i. 11Ha lemmyn nyns esov vy y'n bys namoy, mes an re ma ymons y'n bys, ha my a dheu dhis. A Das sans, gwra aga gwitha y'th hanow jy hag a resys dhymm, may fons i onan kepar dell on nyni. 12Pan esen gansa,+ my a's synsis y'th hanow jy hag a resys dhymm, ha my a's gwithas, ha ny veu denvyth anedha kellys, marnas an mab a dhiswrians, may fe kollenwys an skryptor. 13Mes lemmyn y tov dhis, ha'n taklow ma a gowsav y'n bys, rag ma's teffo ow lowender kowlwrys ynna aga honan. 14My a ros dhedha dha er, ha'n bys a's kasas, rag nyns esons i a'n bys, kepar dell nag esov vy a'n bys. 15Ny wovynnav ty dh'aga hemmeres yn-mes a'n bys, mes ty dh'aga gwitha rag an tebel el. 16Nyns yns i a'n bys, kepar dell nag ov vy a'n bys. 17Gwra aga sakra y'n gwirder; dha er yw gwirder. 18Kepar dell wrussys ow dannvon vy y'n bys, yndella my ynwedh re's dannvonas i y'n bys. 19Hag a-barth dhedha i omsakra a wrav ow honan, rag may fons i ynwedh sakrys y'n gwirder.\n20‘Ny wrav vy pysi rag an re ma yn unnsel, mes rag an re a grys ynnov der aga ger, 21rag may fons i oll onan, kepar ha ty, A Das, ynnov vy ha my ynnos jy, rag may fons i ynwedh onan+ ynnon ni, may krysso an bys ty dhe'm dannvon. 22Ha'n glori a resys dhymm, my re'n ros dhedha i, may fons i onan kepar dell on ni onan, 23my ynna i, ha ty ynnov vy, may fons i gwrys perfydh yn onan, may hwodhvo an bys ty dhe'm dannvon, ha'ga hara i kepar del wrussys ow hara vy. 24A Das, my a vynn an re a resys dhymm i ynwedh dhe vos genev vy le mayth esov, rag may hwellons ow glori a resys dhymm, rag ty a'm karas kyns gwrians an bys.\n25‘A Das gwiryon, ny wra an bys dha aswonn, mes my a'th aswonn, ha'n re ma a woer ty dhe'm aswonn. 26My a dherivis dhedha dha hanow, ha my a wra y dherivas, may fo ynna i an gerensa dredhi may hwrussys ow hara vy, ha my ynna i.’


(117) Eva - lovinglivingcornish\n© 2018 Nicholas Williams\nDownload FileMP3 • 4705KB\nYth yw story Adam kefys yn fenowgh i’n textow Kernowek. Ha heb mar yth yw Eva, gwreg Adam, person a bris i’n whedhel. Rag ensampyl Tregear a lever ow tùchya Eva, yth o hy an kensa benyn bythqweth a veu. …Ha’n venyn an Tas a’s gwrug perfect. In tyller aral yma Tregear owth avowa nag o Eva mar skentyl avell Adam. Rag hedna an Tebel-el êth kyns oll dhedhy hy rag hy themptya. Dell lever Tregear: ev ny wrug cessya dre creft ha dre qwestyonow adro dhe Eva neb o an gwannha in power ha’n medalha vessyl bys may whrug gwil dhedhy terry comondment an Tas. In Origo Mundi yth yw oll an whedhel a kensa pegh Adam hag Eva dysplêtys dhyrag an woslowysy. Warlergh Eva hag Adam dhe dhebry frût a’n wedhen dhyfednys, Duw a wovyn orty:\nEva, prag y whrusta sy\ntùlla dha brias heb ken\nan aval worth y derry\nwosa my dhis dh'y dhyfen?\nSaw yth yw an gwary Creacyon an Bÿs an text Kernowek mayth yw personoleth Eva dysqwedhys dhe’n gwelha. Yma kescows hir i’n gwary inter hy ha’n Serpont, hèn yw an Jowl. An Jowl a whela dhe wil dhe Eva cresy fatell vëdh dh’y les hy tastya an aval dyfednys. Rag leverel an gwiryoneth nyns yw re gales an assay dhodho, rag Eva yw nebes gocky. Dell lever hy adro dhedhy hy honen:\nSkians benyn yw brottel,\nha nynj ov over-sotel.\nWàr an dyweth Eva a dheber an aval, ha lacka, otta hy worth y offra dhe Adam hy gour. Hy a lever dhodho:\nMirowgh, mirowgh orth hebma!\n’Tobma gaya aval dhis!\nMar qwreth tastya anodho\nev a drail dhyso dhe les\nmoy ès milyow a bunsow.\nNyns yw Adam pÿs dâ dhe dhebry a’n aval hag ytho yma Eva ow qwil godros dhodho. Hy a lever:\nMir, kebmer an aval teg,\npò sur inter ty ha’th wreg\nan gerensa qwît a fyll\nmar ny vydnyth y dhebry.\nIn udn gola worty Adam a dheber a’n aval hag y aga dew yw melegys gans Duw ha warbarth gansans oll kynda mab den wàr aga lergh. Saw gesowgh ny dhe dhewheles nebes. Wosa gwil dhedhy debry a’n wedhen forbyddys, yma an Tebel-el ow perswâdya Eva dhe ry radn a’n aval dhe Adam. Eva a worthyp:\nNy vanaf bos mar grefny\ndhe wetha oll ow honen.\nAdam sur dres pùb huny,\nme a’n car — pò Duw dyfen!\ndh’y wetha heb y shara!\nHèn yw ensampyl marthys dâ a’n dra gelwys geseth dramatek pò ‘dramatic irony’. Duw dyfen dh’y wetha heb y shara! yn medh Eva. Saw debry an aval yw an dra poran a wrug Duw dyfen dhedhans.


Ezekiel 2 (ABK) - Bible Society\nEzekiel 2 ABK\n1Yn-medh ev dhymm: Mab den, sav war dha dreys, ha my a gews genes. 2An Spyrys a entras ynnov pan gewsis dhymm, ha'm settya war ow threys, ha my a'n klewas ow kewsel dhymm. 3Yn-medh ev dhymm: Mab den, my a'th tannvon dhe vebyon Ysrael, dhe genedhel a rebellys re rebellyas er ow fynn; i ha'ga thasow re wrug treuspass er ow fynn bys y'n jydh ma. 4Mebyon penn-kales yns i ha gorth aga holonn; yth esov orth dha dhannvon dhedha. Lavar dhedha, ‘Yndellma y lever an Arloedh DUW.’ 5Hag i, mar koslowons po mar skonyons (rag chi diwostydh yns i) byttegyns i a woer y feu profoes yn aga mysk. 6Ha ty, A vab den, na borth own anedha na a'ga geryow. Na borth own kyn fo spern ha spedhas a-dro dhis, ha ty trigys yn mysk skorpyons. Na borth own a'ga geryow ha na borth euth a'ga fasow, rag chi diwostydh yns i. 7Kows ow geryow orta, mar koslowons po mar skonyons; rag chi diwostydh yns i.2:7 rag chi diwostydh yns i: Ow siwya an Septuagint, an Syriek ha'n Targum. Ebrow rag rebellyans yns i.\n8Mes ty, A vab den, goslow orth an pyth esov orth y gewsel orthis. Na vydh rebell avel an chi diwostydh na; igor dha anow ha deber an pyth esov ow ri dhis. 9Ena my a viras, hag otta leuv ystynnys dhymm, hag otta, yth esa ynni rol-skrifa. 10Ena ev a's lesas a-ragov; yth esa skrif war hy dew denewen, ha skrifys warnedhi yth esa galargan ha kynvann ha guw.


Mor Karib - Wikipedia\nMor Karib (po Mor an Garibys po An Mor Karribean) yw mor trovannel usi rann a Geynvor Iwerydh, soth-est a Gammas Meksiko. A-dro dhodho yma Amerika Dheghow, Amerika Gres, ha'n Antillys. A-dro dhe 2,754,000 km² yw arenebedh an mor.\nMappa a wlasow Mor an Karib hag Amerika Gres.\nAn hanow yw gyllys dhiworth hanow an Garibys, onan a genedhlow teythyek an moyha rowedh yn kyrghynn yn eur an devedhyans europek yn 1492. Kevys hwath yw an term 'Mor an Antillys' yn nebes yethow europek, diworth an hanow Spaynek Antillas a ros Cristóbal Colón dhe'n ynysek war amal est an mor.\nMor Karib o tremenyans kenwerth yn termyn a drevesigeth europek a Amerika. Kethow afrikan a veu drys bys ena rag lavurya an bargenyow-tir sugra; ha passya der an mor a wrug kansow a worholyon spaynek leun a arghans dhiworth Veksiko. Drefenn poes kenwerthel an rannvro ma, morladron o lies bys y'n 18ves kansblydhen.\nNiver a wlasow ynysek yn Mor an Garibys res omjunnyas yn Kemeneth ha Marghas Gemmyn Mor an Garibys, po CARICOM.\nLast edited on 16 Metheven 2022, at 22:20\nDiwettha golegyans an folen ma a veu an 16 Metheven 2022, dhe 22:20.


Compare Bible readings for Lavarow Koth 7 in the ABK and the BNET - Bible Society\nLavarow Koth 7 ABK\nGwarnyans erbynn Avoutres\n1Ow mab, gwith ow geryow\nha tresor ow gorhemmynnow genes;\n2gwith ow gorhemmynnow ha bewa,\ngwith ow dyskas avel bew dha lagas;\n3kolm i war dha vysies,\nskrif i war legh dha golonn.\n4Lavar dhe furneth, ‘Ty yw ow hwoer’,\nha hanw konvedhes dha gar-ogas;\n5rag ma'th wittho dhiworth an venyn lows,\ndhiworth an venyn estren gans hy geryow smodh.\n6Rag orth fenester ow chi\nmy a viras war-ves der ow lattis,\n7ha my a welas ynter an re sempel,\nhag aspia ynter an wer yowynk\ngour yowynk diboell,\n8ow tremena der an stret yn ogas dh'y hornell,\nowth holya an fordh dh'y chi,\n9yn tewlwolow, y'n gorthugher,\nyn termyn an nos, hag y'n tewlder.\n10Hag otta, benyn a'n met,\ngwiskys avel hora, fel hy holonn.\n11Trosek yw, ha gorth,\nny worta hy threys tre;\n12lemmyn y'n stret, lemmyn y'n varghas,\nhag orth pub kornell hi a gontrewayt.\n13Hi a'n ses hag a amm dhodho,\nha gans min tont hi a lever dhodho:\n14‘Yma genev an kig gesys dhiworth sakrifisow ow offrynn kres;7:14 ow offrynn kres: Hi a wrug an offrynn ambos nammnygen; ytho an kig a veu pur fresk. Gwel Levitikus chapters 3 ha 7 rag rewlys an sakrifis ma.\nhag y'n jydh hedhyw re dylis ow ambosow;\n15ytho re dheuvev yn-mes rag metya orthis,\nrag dha hwilas yn fen, ha my re'th kavas.\n16My re afinas ow growedhva gans pallennow,\nkolghesow liwek a sendal Ejyptek;\n17My re velyshas ow gweli gans myrr,\naloes ha kinnamon.\n18Deus, bedhen medhwys a gerensa bys y'n myttin,\ngwren ni tastya war-barth an plesours a gerensa.\n19Rag nyns usi ow gour tre,\ngyllys yw yn vyaj pell;\n20ev a dhug yalgh a arghans ganso;\ndhe'n loer leun ev a dheu tre.’\n21Gans lavarow ardhynus hi a'n denn;\ngans hy diwweus smodh hi a'n dyn.\n22Distowgh ev a's hol,\npar dell a an ojyon dhe'n ladhva,\npo dell yw karow synsys fast yn maglenn\n23bys pan wra seth gwana y avi;\ndell fysk edhen yn maglenn,\nha ny woer ev kost hemma dhe vos y vewnans.\n24Ha lemmyn, A vebyon, goslowewgh orthiv,\nha bedhewgh hewoel dhe eryow ow ganow.\n25Na as dha golonn dhe dreylya a-denewen dh'y fordhow,\nna wander yn hy hynsyow;\n26rag hi re fethas lies den goliys;\nha diniver yw oll an re a ladhas hi.\n27Hy chi yw an fordh dhe ifarn,\now tiyskynna dhe jambouryow ankow.


1Powl, ow mires gluw orth an konsel, a leveris, ‘Breder, bys y'n jydh ma my re vewas gans kowses da a-rag Duw.’ 2Ha'n arghoferyas Ananias a erghis dhe'n re esa ow sevel yn y ogas gweskel yn ganow Powl. 3Ena Powl a leveris dhodho, ‘Duw a wra dha weskel tejy, ty fos wynnhes; a esedhydh jy orth ow breusi herwydh an lagha, hag erbynn an lagha ty a worhemmynn may fiv gweskys?’ 4An re esa ow sevel yn ogas a leveris, ‘A dhespitydh jy an arghoferyas a Dhuw?’ 5Hag yn-medh Powl, Ny wodhvev, breder, y vos arghoferyas; rag skrifys yw ‘Ny wrewgh kewsel drog a-dro dhe rewler a'gas pobel.’\n12Pan dheuth an jydh an Yedhewon a wrug bras yn-dann li a vollethi, na wrens dybri nag eva kyns i dhe ladha Powl. 13Yth esa moy es dew-ugens a wrug an bras ma; 14i eth dhe'n bennoferysi ha'n henavogyon ha leverel, ‘Ni re omgolmas yn-dann li a vollethi na dhyppryn boes bys pan lytthyn Powl. 15Lemmyn ytho hwi war-barth gans an konsel, pysiwgh an tribun a'y dhri yn-nans dhywgh, kepar ha pan esowgh ow mynnes eksamnya y gen yn leunna; ha ni agan honan yw parys dh'y ladha kyns ev dhe nesa.’


Daniel 1 (ABK) - Bible Society\nDaniel 1 ABK\nDaniel ha'y Gowetha yn Lys Nebukadnessar\n1Y'n nessa blydhen a reyn Yehoyakim myghtern Yuda, Nebukadnessar myghtern Babylon a dheuth dhe Yerusalem hag omsettya a-dro dhedhi. 2Ha'n Arloedh a worras yn y dhorn Yehoyakim myghtern Yuda, ha re a'n lestri dhiworth chi Duw; hag ev a's kyrghas dhe bow Shinar,1:2 Shinar yw Babylonia. dhe ji y dhuw, hag a worras an lestri yn tresorva y dhuw.\n3Ena an myghtern a worhemmynnis dhe Ashpenaz, penn y spadhesigyon, dhe gyrghes dhodho re a vebyon Ysrael, keffrys a'n teylu ryel ha'n welhevin, 4gwer yowynk dhinamm, teg dhe weles, ha konnyk yn pub furneth, leun a skians, ow konvedhes dyskans, ha gwiw rag servya yn palys an myghtern, ha dhe dhyski dhedha lytherennow ha taves an Kaldeanys. 5An myghtern a dhewisis ragdha rann bub-dydhyek a voes an myghtern, ha'n gwin a wre y eva y honan, dhe vos megys yndella dre deyr blydhen; may hallens sevel a-rag an myghtern orth diwedh an termyn na. 6Yn mysk an Yedhewon ma yth esa Daniel, Hanania, Mishael hag Azaria. 7Ha penn an spadhesigyon a ros dhedha les-henwyn: Daniel a henwis Belteshassar, Hanania a henwis Shadrak, Mishael a henwis Meshak, hag Azaria a henwis Abednego.\n8Mes Daniel a erviras yn y golonn na omdhefolsa gans boes an myghtern, na gans an gwin a wre y eva; ytho ev a wovynnas kummyas dhiworth penn an spadhesigyon ma na omdhefolla. 9Ha Duw a wrug dhe benn an spadhesigyon diskwedhes favour ha truedh dhe Daniel. 10Yn-medh penn an spadhesigyon dhe Daniel, ‘Own a'm beus rag ow arloedh an myghtern, neb a dhewisis agas boes ha'gas diwes, may hwello bos agas tremmynn moenna ages tremmynn an vebyon a'n keth oes ha hwi. Yndella hwi a worrsa ow fenn yn peryll drefenn an myghtern.’ 11Ena yn-medh Daniel dhe'n rennyas, neb re bia apoyntys mester war Daniel, Hanania, Mishael hag Azaria gans penn an spadhesigyon: 12‘My a'th pys, gwra previ dha servysi dre dheg dydhweyth; re bo res dhyn losow dhe dhybri ha dowr dhe eva. 13Ena bedhes gwelys agan semlans, ha semlans an vebyon neb a dheber boes an myghtern; ha herwydh an pyth a welydh, gwra dyghtya dha servysi.’ 14Ytho ev a woslowas orta y'n mater ma, ha'ga frevi deg dydhweyth. 15Orth diwedh deg dydhweyth y hwelys bos gwell aga semlans ha tewa aga hig ages oll an vebyon neb a dhybri boes an myghtern. 16Ytho an rennyas a dhug dhe-ves aga boes, ha'ga gwin dhe eva, hag a ros dhedha losow. 17Dhe'n peswar mab ma, Duw a ros dyskans ha skians yn pub lyenn ha furneth; ha Daniel a gonvedhi pub gwelesigeth ha hunros.\n18Orth penn an dydhyow, pan leveris an myghtern dh'aga hyrghes, penn an spadhesigyon a's dros a-rag Nebukadnessar. 19Ha'n myghtern a gewsis gansa, ha nyns esa nagonan yn mysk oll an vebyon avel Daniel, Hanania, Mishael hag Azaria, pan sevsons a-rag an myghtern. 20Yn pub mater a furneth po a gonvedhes hag a veu govynnys dhiworta gans an myghtern, ev a's kavas deg gweyth gwell ages oll an hudoryon ha'n worhenysi esa yn y ruvaneth oll. 21Ha Daniel a veu ena bys yn kynsa blydhen1:21 Henn yw 539, kynsa blydhen reyn Syrus avel myghtern Babylon. myghtern Syrus.


2 Myghternedh 3 (ABK) - Bible Society\n2 Myghternedh 3 ABK\nYehoram A Reyn War Ysrael\n1Yehoram mab Ahab a dhallathas reynya war Ysrael yn Samaria y'n etegves blydhen a Yehoshafat myghtern Yuda, hag a reynyas dewdhek blydhen. 2Ev a wrug drog yn golok an ARLOEDH, mes nyns o kepar dell wre y das ha'y vamm. Ev a dhileas peulven Baal re wrussa y das. 3Byttegyns ev a lenas orth peghosow Yeroboam mab Nebat, a wrug dhe Ysrael pegha, ha ny dreylyas dhiworta.\nBresel Erbynn Moab\n4Mesha myghtern Moab o mager a dheves, ha res o dhodho provia dhe vyghtern Ysrael kans mil oen ha kans mil hordh anknyvys. 5Mes pan verwis Ahab, myghtern Moab a rebellyas erbynn myghtern Ysrael. 6Ytho myghtern Yehoram eth yn-mes a Samaria y'n termyn na ha kuntelles war-barth oll Ysrael. 7Ev eth ha dannvon messaj dhe Yehoshafat myghtern Yuda, ow leverel, ‘Myghtern Moab re rebellyas er ow fynn. A vynnydh mos genev dhe werrya erbynn Moab?’ Ev a leveris, ‘My a vynn mos. Yth ov kepar ha ty, ow fobel kepar ha dha bobel, ow mergh kepar ha dha vergh.’ 8Ev a wovynnas, ‘War by fordh a wren ni mos?’ Hag ev a worthybis, ‘Dre fordh gwylvos Edom.’\n9Ytho myghtern Ysrael eth gans myghtern Yuda, ha myghtern Edom. Wosa kerdh gwius a seyth dydh nyns esa dowr na rag an lu na rag an chatel a'n siwyas. 10Ena yn-medh myghtern Ysrael, ‘Ellas! Ny wrug an ARLOEDH agan gelwel, an tri myghtern ma, marnas may hwrella agan ri yn leuv Moab.’ 11Mes Yehoshafat a leveris, ‘A nyns eus omma profoes an ARLOEDH may hyllyn dredho hwilas dhiworth an ARLOEDH?’ Ena onan a wesyon myghtern Ysrael a worthybis, ‘Yma Elisha mab Shafat, omma, neb a dhiveri dowr war dhiwla Elias.’ 12Yehoshafat a leveris, ‘Yma ger an ARLOEDH ganso.’ Ytho myghtern Ysrael ha Yehoshafat ha myghtern Edom eth yn-nans dhodho.\n13Elisha a leveris dhe vyghtern Ysrael, ‘Pyth eus yntredhon ni? Ke dhe brofoesi dha das ha dhe brofoesi dha vamm.’ Mes myghtern Ysrael a leveris dhodho, ‘Na, rag y feu an ARLOEDH neb a elwis an tri myghtern ma dh'aga delivra yn leuv Moab.’ 14Elisha a leveris, ‘Dell vew ARLOEDH an luyow, may savav a-ragdho, mar ny ve my dhe wul vri a lok Yehoshafat myghtern Yuda, ny virsen orthis na dha weles. 15Mes lemmyn, dro telynnyer dhymm.’ Hag y hwarva, pan esa an telynnyer ow seni, leuv an ARLOEDH a dheuth warnodho. 16Hag ev a leveris, ‘Yndellma y lever an ARLOEDH, “My a wra dhe'n nans ma bos leun a bollow.” 17Rag yndellma y lever an ARLOEDH, “Ny wrewgh gweles gwyns na ny wrewgh gweles glaw; mes an nans na a vydh lenwys a dhowr may hyllowgh eva, hwi ha'gas chatel ha'gas bestes.” 18Ha nyns yw hemma marnas tra skav yn golok an ARLOEDH, rag ev a re Moab yn agas leuv. 19Hwi a wysk pub sita gerys, ha pub sita dhewisys, ha treghi pub gwydhenn dha, ha stoppya pub fenten a dhowr, ha diswul pub splatt a dir da gans meyn.’ 20Ternos, a-dro dhe termyn an offrynn greun, otta, dowr a dheuth a-dhiworth Edom, ha'n pow a veu lenwys a dhowr.\n21Pan glewis oll an Moabysi an vyghternedh dhe dhos rag omladh er aga fynn, i a guntellas pubonan a allas doen arvow hag i a sevis yn-bann war an or. 22Pan sevsons myttin a-varr, yth esa an howl ow splanna war an dowr; an Moabysi a welas an dowr a-dal dhedha mar rudh avel goes. 23Yn-medhons, ‘Hemm yw goes; an vyghternedh re omladhsons ha ladha an eyl y gila. Ytho lemmyn, Moab, dhe'n preydh!’ 24Mes pan dheuthons dhe gamp Ysrael, an Ysraelysi a sevis yn-bann ha gweskel an Moabysi, may fisons dhe'n fo a-ragdha. I eth yn-rag ow kweskel an Moabysi. 25Hag i a dhomhwelas an sitys, ha pub gour a dewlis men war bub splatt a dir da ha'y lenwel; hag i a stoppyas pub fenten a dhowr, ha treghi pub gwydhenn dha, bys pan na veu gesys marnas Kir-hareseth gans hy meyn yn aga le, mes tus ervys gans towlbrennyer a's kyrghynnas hag omsettya er hy fynn. 26Pan welas myghtern Moab bos krev an gas er y bynn ev a gemmeras ganso seyth kans kledhevor rag herdhya yn-rag dhe vyghtern Edom. Mes ny yllens. 27Ytho ev a gemmeras y vab kynsa-genys a vedha ow reynya a'y wosa, ha'y offrynna avel offrynn leskys war an fos. Y teuth sorr bras war Ysrael: i a gildennas ha dehweles dh'aga thir aga honan.


Dyffransow ynter amendyansow a "Yesu Krist" - Wikipedia\nDyffransow ynter amendyansow a "Yesu Krist"\nYesu Krist (golegi)\nVersyon a-dhia 20:32, 22 Est 2014\n42 bytes added , 7 years ago\nVersyon a-dhia 22:16, 9 Meurth 2013 (golegi)\nAddbot (keskows | kevrohow)\nB (Bot: Migrating 2 interwiki links, now provided by Wikidata on d:q302 (translate me))\nVersyon a-dhia 20:32, 22 Est 2014 (golegi) (diswul)\nRotlink (keskows | kevrohow)\n'''Yesu''', po '''Yesus''' (genys 6-4 kyns [[OK]], marow 29-33 [[OK]]), o pregowther [[yedhow]]ek yn termyn an [[Emperoureth Romanek|Emperoureth]] [[Rom]]anek; ev yw person kres [[Kristoneth]]. Herwydh Kristonyon, yma Yesu ow kul unn a dri person y'n [[An Drynses|Drynses Sans]], warbarth gans [[Dyw]] an Tas ha'n [[Spyrys Sans]]. Yn ''[[Creacon of the World|Gwrians an Bys]]'', tybyans an Drynses yw styrys a'n par ma: "try ython in vn Substance/\ncomprehendys in vdn dew" (''tri yth on yn unn substans, komprehendys yn unn dyw'' [http://web.archive.org/web/20060102150130/http://www.kdlcornish.freeserve.co.uk/notennow/notennow.pdf]). Mes [[den]] o va keffrys, ha mab [[Maria Wynn]]. War-lergh an [[Testament Nowydh|Aweylys]], Dyw an Maw a dheuth ha bos den rag prena denses a'y beghes. An oberenn ma ev a gowlwrys der y dhughan ha krowsyans, herwydh an [[Bibel]].\nWar-lergh kryjyansow erell, [[profoes]] o Yesu (homm yw an dyskas rag ensampel a [[Islam]] hag a'n [[Fay Bahá'í]]). Yesu yw profoes a vri yn Islam; yth aswonnys ev avel عيسى (''Isa''). Yma nebes 74 gwers a'n [[Qur'án]] ow kampoella Isa/Yesu avel profoes a Islam hag a dhehwelsa Dydh Breus.


Compare Bible readings for Eksodus 35 in the ABK and the NRSV - Bible Society\nRewlys an Sabot\n1Moyses a guntellas an kuntelles oll a vebyon Ysrael, ha leverel dhedha, An re ma yw an taklow re worhemmynnis an ARLOEDH dhywgh dh'aga gul. 2Hwegh dydh y fydh ober gwrys, mes y'n seythves dydh y'gas bydh sabot sans a bowes dhe'n ARLOEDH; piwpynag a wrello ober vyth ynno a vydh gorrys dhe'n mernans; 3ny wrewgh hwi enowi tan vyth yn agas annedhow dydh an sabot.\nOffrynnow an Tabernakel\n4Moyses a leveris dhe'n kuntelles oll a vebyon Ysrael, Hemm yw an dra re worhemmynnis an ARLOEDH. 5Kemmerewgh a-dhiworthowgh offrynn dhe'n ARLOEDH; neb a'n jeffo kolonn volonjedhek, gas ev dhe dhri offrynn an ARLOEDH: owr, arghans ha brons; 6pann glas ha purpur ha kogh ha sendal, ha blew gaver, 7kreghyn rudhhes a hordhes, kreghyn morhoghes ha prenn shittim, 8oyl dhe'n lugarn, spisyow rag oyl an untyans ha rag an ynkys hweg, 9meyn onyks ha meyn rag desedha, rag an efod ha rag an lurik.\nGweyth rag an Tabernakel\n10Ha pub krefter konnyk yntredhowgh dens ha gwruthyl oll re worhemmynnis an ARLOEDH: 11an tabernakel, y dylda ha'y gudhans, y higennow ha'y framyow, y varrow, y golovenyow ha'y selveyn; 12an argh ha'y gwelynni, an dregeredhva ha vayl an groglenn; 13an voes gans hy gwelynni ha'n toulow oll ha bara an wolok; 14an kantoler ynwedh rag an golow, ha'y dhaffar oll ha'y lugern, ha'n oyl rag an lugarn; 15hag alter an ynkys, gans hy gwelynni, hag oyl an untyans ha'n ynkys hweg, ha'n groglenn rag an daras, dhe borth an tabernakel; 16alter an offrynn leskys, gans y rastell a vrons, hy gwelynni ha'y daffar oll, an wolghell ha'y sel; 17kroglennow an klos, y golovenyow ha'ga selveyn, ha'n groglenn rag porth an klos; 18ebilyer an tabernakel hag ebilyer an klos, ha'ga hordennow; 19an gwiskasow fin plethys rag menystra y'n tyller sans, an gwiskasow sans rag Aron an oferyas, ha gwiskasow y vebyon, rag aga gonis avel oferysi.\nOffrynnow an Bobel\n20Ena kuntelles mebyon Ysrael oll a dhibarthas a wolok Moyses. 21Hag y teuthons, pubonan kolonnek, ha pubonan gans spyrys bolonjedhek, ha dri offrynn an ARLOEDH rag ober tylda an kuntelles, ha rag oll y wonis, ha rag an gwiskasow sans. 22Yndellma y teuthons, ha gwer ha benynes; oll a golonn volonjedhek a dhros brochys ha bysowyer ha bysowyer-sel ha tergh, pub eghenn a daklow owrek, peub owth offrynna offrynn a owr dhe'n ARLOEDH. 23Ha pubonan a veu kevys ganso pann glas po purpur po kogh po sendal po kreghyn rudhhes a hordhes po kreghyn morhoghes, a's dros. 24Peub a ylli offrynna offrynn a arghans po brons a'n dros yn offrynn dhe'n ARLOEDH; ha pub den a veu kevys ganso prenn shittim 'vas dhe'n ober, a'n dros. 25Ha'n benynes oll a veu abel a nedhas gans aga diwdhorn ha dri an pyth re nedhsons, pann glas ha purpur ha kogh ha sendal; 26ha'n benynes oll ha'ga holonn movyes gans galloes a nedhas blew an gever. 27Ha'n hembrenkysi a dhros meyn onyks ha meyn dhe vos desedhys, rag an efod ha rag an lurik, 28ha spisyow hag oyl rag an golow, ha rag oyl an untyans, ha rag an ynkys hweg. 29An wer ha'n benynes oll, mebyon Ysrael, ha'ga holonn movyes dhe dhri neppyth rag an ober re worhemmynnsa an ARLOEDH dre leuv Moyses dhe vos gwrys, a'n dros avel aga offrynn bolonjedhek dhe'n ARLOEDH.\nKreftoryon an Tabernakel\n30Ha Moyses a leveris dhe vebyon Ysrael, Mirewgh, an ARLOEDH re elwis dre hanow Besalel mab Uri, mab Hur, a loeth Yuda; 31hag ev re'n lenwis gans Spyrys Duw, gans furneth ha konvedhes, gans skians ha gans kreftweyth a bub eghenn, 32dhe dhevisya patronyow konnyk, dhe weytha yn owr hag arghans ha brons, 33dhe dreghi meyn dh'aga desedha, ha dhe gervya prenn, rag gweyth yn pub kreft konnyk. 34Hag ev re worras yn y golonn an galloes dhe dhyski, hag ev hag Oholiab mab Ahisimak a loeth Dan. 35Ev re's lenwis gans galloes dhe wul pub eghenn a ober gwrys gans krefter po gweythor kweth po brosyer yn pann glas ha purpur ha kogh ha sendal, po gans gwiader; oberoryon yn kreftweyth a bub eghenn, ha gweythoryon kweth a dhevisyow konnyk.


Compare Bible readings for Daniel 8 in the ABK and the NRSV - Bible Society\n9Ha dhiworth onan anedha y teuth yn-mes korn byghan, a devis dres eghenn war-tu ha'n dhyghowbarth, war-tu ha'n howldrehevel, ha war-tu ha'n tir splann. 10Bys yn lu an nev y tevis, hag a wrug dhe dharn an lu, ha dhe dharn an ster koedha dhe'n dor, hag ev a stankyas warnedha. 11Ev a vostyas erbynn pryns an lu, ha dhiworto y feu kemmerys dhe-ves an offrynn pub-dydhyek, hag y feu domhwelys y dyller sans. 12Ha dhe'n lu y feu res an charj war an offrynn pub-dydhyek, drefenn an treuspass; ev a dewlis an wiryonedh dhe'n dor. Ev a oberis, hag a sewenis. 13Ha my a glewas unn sans ow kewsel; ha sans arall a leveris dhodho ev neb a gewsi, ‘Dre bes termyn y fydh an welesigeth a-dro dhe'n offrynn pub-dydhyek, ha'n treuspass a dhifeythyans, hag omrians an tyller sans ha'n lu dhe vos stankys yn-dann dreys?’ 14Hag y leveris dhodho, ‘Dre dhiw vil ha trihans androweyth ha myttinweyth; ena y fydh an tyller sans daskorrys yn y studh ewn.’\nha seweni yn pypynag a wrello.\nev a wra dhe doell seweni der y dhorn;


Mathew 17 (ABK) - Bible Society\nMark 9:2-13; Luk 9:28-36\n1Ha wosa hwegh dydh Yesu a gemmeras Peder ha Jamys ha Yowann y vroder ha'ga hembronk yn-bann yn menydh ughel, aga honan. 2Hag ev a veu treusfigurys a-ragdha, ha'y fas a derlentris avel an howl, ha'y dhillas o mar wynn avel an golow. 3Hag awotta, yth omdhiskwedhas dhedha Moyses hag Elias ow keskewsel ganso. 4Ena Peder a worthybis ha leverel dhe Yesu, ‘Arloedh, da yw ni dhe vos omma; mar mynnydh, my17:4 my: War-lergh re a'n dornskrifow ni. a dhrehav omma teyr skovva, onan dhiso jy, onan dhe Moyses hag onan dhe Elias.’ 5Hag ev ow kewsel, awotta, kommolenn wolow a dewlis skeus warnedha, hag awotta lev yn-mes a'n gommolenn ow leverel, ‘Hemm yw ow Mab karadow, mayth usi ynno ow delit; klewewgh ev.’ 6Ha'n dhyskyblon pan y'n klewsons a goedhas war aga fas hag own meur a's kemmeras. 7Ha Yesu a dheuth hag a's tochyas ha leverel, ‘Sevewgh yn-bann ha na berthewgh own.’ 8Ha pan dhrehevsons aga dewlagas, ny welsons denvyth, saw Yesu yn unnsel. 9Ha pan esens ow tiyskynna dhiworth an menydh, Yesu a erghis dhedha ow leverel, ‘Na dherivewgh an welesigeth dhe dhenvyth bys pan vo Mab an den drehevys dhiworth an re varow.’ 10Ha'y dhyskyblon a wovynnas orto ow leverel, ‘Prag ytho y lever an skribys bos res dhe Elias dos kynsa?’ 11Ev a worthybis ha leverel, ‘Elias dhe wir a wra dos kynsa ha restorya pup-tra; 12mes my a lever dhywgh, Elias yw devedhys seulabrys ha'n dus ny wrug y aswonn mes y hwrussons orto kepar dell vynnens. Y'n keth vaner na y hwra Mab an den godhevel dredha.’ 13Ena an dhyskyblon a gonvedhas ev dhe gewsel orta a-dro dhe Yowann Besydhyer.\nYaghheans Mab Troblys gans Dyowl\nMark 9:14-29; Luk 9:37-43\n14Ha pan ens i devedhys dhe'n routh, y teuth dhodho unn den, neb a goedhas war benn-dewlin a-dheragdho 15ha leverel, ‘Arloedh, kemmer truedh a'm mab, rag ev yw loerek hag ev a wodhev yn tynn; rag menowgh ev a goedh yn tan ha menowgh yn dowr. 16Ha my a'n dros ev dhe'th dyskyblon ha ny allsons y yaghhe.’ 17Ha Yesu a worthybis ha leverel, ‘A henedh diskryjyk ha kammhynsek, pes termyn y fydhav genowgh? Pes termyn y res dhymm agas perthi? Dro ev omma dhymmo.’ 18Ha Yesu a'n keredhis, ha'n jowl eth yn-mes anodho, ha'n flogh a veu yaghhes a-dhia'n keth eur na. 19Ena an dhyskyblon a dheuth dhe Yesu yn priva ha leverel, ‘Prag na yllsyn ni y dewlel yn-mes?’ 20Yn-medh Yesu dhedha, ‘Drefenn agas boghes fydh;17:20 agas boghes fydh: War-lergh re a'n dornskrifow agas diskryjyans. rag yn hwir y lavarav dhywgh, mars eus genowgh fydh kemmys ha hasenn kedhow, hwi a lever dhe'n menydh ma, “Ty bydh removyes alemma yn-hons”, ha removyes vydh; ha travyth ny vydh dres agas galloes. 21Mes an eghenn ma nyns yw tewlys yn-mes saw dre bysadow ha penys.’17:21 Nyns usi an wers ma yn re a'n dornskrifow.\nMark 9:30-32; Luk 9:43-45\n22Ha pan ens i omguntellys war-barth yn Galile, Yesu a leveris dhedha, ‘Mab an den a vydh delivrys yntra diwla tus, 23hag i a'n ladh, hag y'n tressa dydh ev a vydh drehevys.’ Hag yth ens i trist dres musur.\nTyli Trubyt an Tempel\n24Pan vons i devedhys dhe Kapernaum, kuntelloryon mona trubyt an tempel17:24 mona trubyt an tempel: Greka didrachmon. a dheuth dhe Peder ha leverel, ‘A ny wra agas Mester tyli an trubyt?’ 25Yn-medh ev, ‘Gwra.’ Hag ev eth a-bervedh y'n chi, mes kyns ev dhe gewsel, Yesu a leveris, ‘Fatell hevel dhiso Simon? Piw dhiworto y kemmer myghternedh an bys tollow po trubyt, dhiworth aga mebyon aga honan po dhiworth estrenyon?’ 26Hag ev ow korthybi,17:26 Hag ev ow korthybi: Yn re a'n dornskrifow Peder a leveris dhodho. ‘Dhiworth estrenyon’, Yesu a leveris dhodho, ‘Kwit ytho yw an fleghes. 27Mes, ma na wryllyn aga sklandra, ty gwra mos dhe'n mor ha tewl higenn ha kemmer an kynsa pysk a dheu yn-bann. Wosa ty dhe igeri y anow y kevydh grot.17:27 grot: Greka stater. Kemmer henna ha ro dhedha ragov vy ha ragos jy.’


Breusysi 3 (ABK) - Bible Society\nBreusysi 3 ABK\nKenedhlow Gesys y'n Tir\n1Lemmyn an re ma yw an kenedhlow a wrug an ARLOEDH aga gasa rag previ oll an re yn Ysrael na's tevo aswonnvos a vresel vytholl yn Kanan 2(ny wrug ev henna marnas dhe dhyski dhe henedhow mebyon Ysrael batalyas, an re na'n dhys'sa kyns). 3Pymp gwahalyeth an Filistysi, hag oll an Kananysi ha'n Sidonysi, ha'n Hivysi esa trigys war venydh Lebanon, dhiworth menydh Baal-hermon, bys Lebo-hamath. 4An re ma o rag previ Ysrael, rag godhvos mar pens i gostydh dhe worhemmynnow an ARLOEDH a worhemmynnis dh'aga thasow dre Moyses. 5Ytho yth esa mebyon Ysrael trigys yn mysk an Kananysi, an Hyttysi, an Amorysi, an Perizzysi, an Hivysi, ha'n Yebusysi; 6hag i a gemmeri aga myrghes rag aga gwragedh, ha'ga myrghes a rens dh'aga mebyon; hag i a wordhyens aga duwow. 7Mebyon Ysrael a wrug arta an pyth o drog yn golok an ARLOEDH, owth ankevi an ARLOEDH aga Duw, hag ow kordhya an Baalim ha'n Asheroth. 8Ytho sorr an ARLOEDH a loskas erbynn Ysrael, hag ev a's gwerthas yn leuv Kushan-rishathaym myghtern Aram Naharaym; ha mebyon Ysrael a servya Kushan-rishathaym eth blydhen. 9Mes pan grias mebyon Ysrael dhe'n ARLOEDH, an ARLOEDH a dhrehevis delivrer rag mebyon Ysrael, neb a's delivras, Othniel mab Kenaz, broder yowynka Kaleb. 10Spyrys an ARLOEDH a dheuth warnodho, hag ev a vreusi Ysrael; ev eth dhe vresel, ha'n ARLOEDH a ros Kushan-rishathaym myghtern Aram yn y leuv; ha'y leuv a's tevo maystri war Kushan-rishathaym. 11Ytho an tir a'n jevo powes dew-ugens blydhen. Ena Othniel mab Kenaz a verwis.\n12Ena mebyon Ysrael a wrug arta an pyth o drog yn golok an ARLOEDH, ha'n ARLOEDH a grevhas Eglon myghtern Moab erbynn Ysrael drefenn i dhe wul an pyth o drog yn golok an ARLOEDH. 13Ev a guntellas dhodho an Ammonysi ha'n Amalekysi, ha mos ha fetha Ysrael; hag i a gemmeras sita an palmwydh. 14Ytho mebyon Ysrael a servya Eglon myghtern Moab etek blydhen.\n15Mes pan grias mebyon Ysrael dhe'n ARLOEDH, an ARLOEDH a dhrehevis ragdha delivrer, Ehud mab Gera, Benyaminyas, gour kledhek. Mebyon Ysrael a dhannvonas trubyt dhodho der Eglon myghtern Moab. 16Ehud a wrug ragdho y honan kledha dewvinyek, unn kevelin y hirder, hag ev a'n fastyas orth y vordhos dhyghow yn-dann y dhillas. 17Ena ev a brofyas trubyt dhe Eglon myghtern Moab. Eglon o gour fest tewl. 18Pan dhiwedhas Ehud ow profya an trubyt ev a dhannvonas dhe-ves an re esa ow toen an trubyt. 19Mes ev y honan a dreylyas war-dhelergh orth an veyn kervys ogas dhe Gilgal, hag yn-medh ev, ‘Yma genev messaj kevrinek ragos, A vyghtern’. Ytho an myghtern a leveris, ‘Taw!’ hag oll y servysi eth yn-mes dhiworto. 20Ehud a dheuth dhodho hag ev owth esedha y honan yn stevell an soler, hag yn-medh ev, ‘Yma genev messaj dhiworth Duw ragos.’ Ytho ev a sevis a'y esedhva. 21Ena Ehud a ystynnas y dhorn gledh, hag a gemmeras an kledha a'y vordhos dhyghow ha'y wana yn y dorr; 22an dornla a entras ynwedh war-lergh an lown, ha'n blonek a dhegeas dres an lown, rag ny dennas an kledha a'y dorr, ha'n lastedhes a dheuth yn-mes. 23Ena Ehud eth yn-mes bys y'n portal, hag a dhegeas warnodho darasow stevell an soler hag a's alhwedhas.\n24Wosa ev dhe vos gyllys dhe-ves, an servysi a dheuth, ha pan welsons bos darasow stevell an soler yn-dann alhwedh, i a dybi, ‘Heb dhout yma ev kul devnydh a'n kawghti y'n stevell ayrellys.’ 25Ytho i a wortas bys pan ens yn ankombrynsi. Pan na igoras hwath darasow stevell an soler, i a gavas an alhwedh hag a's igoras, hag ottena aga arloedh koedhys war an leur, marow.\n26Ehud a dhienkas hag i ow kortos, hag ev a dremenas dres an veyn kervys, hag a dhienkas dhe Seira. 27Pan dheuth di, ev a hwythas an hirgorn yn bro venydhyek Efraym, ha mebyon Ysrael eth yn-nans ganso dhiworth an vro venydhyek, hag ev a-ragdha. 28Ev a leveris dhedha, ‘Holyewgh vy; rag an ARLOEDH re ros dhywgh agas eskerens an Moabysi yn agas leuv.’ Ytho i eth war-nans war y lergh, hag a synsis rysyow an Yordan erbynn an Moabysi ha lettya na dremenna denvyth dresti. 29Y'n prys na i a ladhas a-dro dhe dheg mil a wer Moab, i oll nerthek ha krev; ny dhienkas gour vytholl. 30Ytho Moab a veu fethys y'n jydh na yn-dann leuv Ysrael. Ha'n tir a'n jevo powes peswar-ugens blydhen.\n31War y lergh y teuth Shamgar mab Anath neb a ladhas hwegh kans gour a'n Filistysi gans garthow. Ev ynwedh a dhelivras Ysrael.


2019 OK yw blydhen gemmyn y'n dydhyans gregorek, ow talleth dy' Sul. Hemma yw "Blydhen a'n Bys ma rag Difeythtiryow".\n2016 OK yw blydhen gemmyn y'n dydhyans gregorek, ow talleth dy' Sul. Hemma yw "Blydhen a'n Bys ma rag Difeythtiryow".\n2017 OK yw blydhen gemmyn y'n dydhyans gregorek, ow talleth dy' Sul. Hemma yw "Blydhen a'n Bys ma rag Difeythtiryow".\n2018 OK yw blydhen gemmyn y'n dydhyans gregorek, ow talleth dy' Sul. Hemma yw "Blydhen a'n Bys ma rag Difeythtiryow".\n2020 OK yw blydhen gemmyn y'n dydhyans gregorek, ow talleth dy' Sul. Hemma yw "Blydhen a'n Bys ma rag Difeythtiryow".\n2021 OK yw blydhen gemmyn y'n dydhyans gregorek, ow talleth dy' Sul. Hemma yw "Blydhen a'n Bys ma rag Difeythtiryow".\nSanses o Aled onan a 24 a vyrghes Myghtern Breghan. Genys o hi yn Aberhondhu, Kembra.\nHy Gool Sans yw 1 mis-Est.\nYma niver a variennow a'y hanow yn Kembrek. Eiliueth (o'r Cognatio) Elvetha (Latinek) ha Almedha (Sowsnek Koth) a wre ledya orth Eiluned, Elwedd ha Aled yn Kembrek kevoes, mes pub hanow anedha a gampoll orth an keth benyn.\nBasshunter, Jonas Erik Altberg (genys 22 Kevardhu 1984 yn Halmstad) yw kaner ha DJ swedek.\nEdirne yw cita yn Turki.\nAn Gweriniethoryon Livrel yw parti politek y'n Rywvaneth Unys. Krev yns i yn politegieth kernewek. Lywydh an parti a-dhia 2019 yw Jo Swinson. Yma gansa 17 esel an Senedh yn Westminster a-dhia an dewisyans yn 2017, ha'n chanjyow a-dhia. Fondys yn 1988 o an parti avel kesunyans an Parti Livrel koth gans an Parti Kowethasel-Werinel.\nKuntelles Kenedhlek Kembra (Cynulliad Cenedlaethol Cymru yn Kembrek, National Assembly for Wales yn Sowsnek) a omwruthas yn 1998 wosa raglev an werin yn 1997. Yma'n Kuntelles, ganso 60 esel, owth esedha yn Kardydh.\nAn Kynsa Menyster (Rhodri Morgan lemmyn) ha'y venystryon a wra Governans Kuntelles Kembra. Ny yll an Kuntelles naneyl gul laghys y honan, na tolli; an nerthyow ma usi hwath gans Senedh yn Westminster. Mes herwydh y skoedhyoryon, yma'n Kuntelles moy worthybadow ages an Offis Kembrek kyns.\nYth esa dewisyansow dhe'n Kuntelles yn 1999, 2003 ha 2007. Lavur a wre governya warbarth gans an Livrolyon Werinel a-dhia 1999 bys yn 2003; heb keskelmysi bys yn 2007; ha warbarth gans Plaid Cymru a-dhia 2007.\nKyoto yw an vrassa sita yn Nihon.\nYn 2019, poblans an sita o 1,467,702.\nMoray (pastel vro Senedhek RU)\nMoray eus pastel vro yn Senedh RU. Yn 2016, an pastel vro raglevow ughella kansran kavos rag Brexit yn Alban - 50.1% remaynya ha 49.9% diberth.\nNa h-Eileanan an Iar (pastel vro Senedhek RU)\nNa h-Eileanan an Iar eus pastel vro yn Senedh RU. Na h-Eileanan an Iar eus pastel vro difresans.\nAn Oos Kemmyn (po Oes Krist) yw an aray dydhyans moyha usys y'n Norvys. Dalleth an oes yw Kalann Genver yn 27ves blydhen a reyn Augustus Caesar; ytho, yth eson ni lemmyn yn 21ns kansblydhen a'n oes ma – henn yw, y'n vlydhen 2019. (Skoloryon gristyon yn Europa a wrug an aray dydhyans ma rag enesigeth Yesu Krist, mes nyns o kewar aga amontyans herwydh skoloryon arnowydh an Bibel.)\nO.K. yw an hanow-lyther rag Oos Kemmyn, K.O.K yw an hanow-lyther rag Kyns Oos Kemmyn.\nBlydhynnow y'n Oes Kemmyn yw usys warbarth gans dydhyow gregorek, herwydh usadow.\nYn mysk arays dydhyans erell usys y'n eur ma, yma Oes Saka (promovyes gans governans Eynda) hag Oes an Hijra (aray dydhyans a Islam).\nTheresa May yw politegores bretennek, hag o Pennvenystres an Rywvaneth Unys, a-dhiworth an Parti Gwithadorek. Hi a veu genys an 1 a vis Hedra, 1956, orth Eastbourne. Hi o Ledyer an Parti Gwithadorek a-dhia 2016 bys 2019, ha Pennvenystres a-dhia 13ves a vis Gortheren 2016 bys 23ves mis Gortheren 2019.


Dasfurvyans Protestant - Wikipedia\n(Daskevarwodhys dhyworth An Dasfurvyans)\nAn Dasfurvyans Protestant (henwys yn sempel an Dasfurvyans) o fols yn Kristoneth a'n West, y tallathas gans Martin Luther, Yowan Calvin ha tus erel. Kynth esa assays dasfurvya Eglos Katholik Romanek, kyns an huni Luther, herwydh usadow an Dasfurvyans yw leverys bos dallethys wosa dyllans y Bympthek Thesis ha Peswar Ugens may tisakordyas yn krev y hyllir prena rydhses a gessydhyans Duw rag peghosow a vona.\nFolen a'n 95 thesis Martin Luther (1517)\nKynth o duwoniethek dre vras an movyans, yth esa faktoryow erel; omsevel kenedhlegieth, fols yntra West hag Est a'n Eglos Katholik, legras a'n Curia, ha dyskans nowydh an Dastineythyans a wovynna meur a dybyansow an eur na.\nAn Eglos Katholik Romanek a worthybis gans Gorth-Dasfurvyans, y tallathas yn Konsel Trent. Dre vras, Europa Kledhbarth (a-der an brassa rann Iwerdhon) a veu awedhyas gans Protestantieth, ha Europa Soth a witha Katholigieth Romanek.\nLast edited on 17 Kevardhu 2019, at 03:11\nDiwettha golegyans an folen ma a veu an 17 Kevardhu 2019, dhe 03:11.